polyglot-tagger/wikipedia-language-snippets-filtered huggingface dataset:
'ಪ್ರತಿಮೆಯ ಕಿರೀಟ ಭಾಗ ಮತ್ತು ಒಳಾಂಗಣವನ್ನು ಅನಿರ್ದಿಷ್ಟ ಕಾಲ ಮುಚ್ಚಲಾಗುವುದು' ಎಂದು ನ್ಯಾಷನಲ್‌ ಪಾರ್ಕ್‌ ಸರ್ವಿಸ್‌ ನಿರ್ದೇಶಕ ಫ್ರ್ಯಾನ್‌ ಪಿ. ಮೇನೆಲ್ಲಾ, ನ್ಯೂಯಾರ್ಕ್‌ನ ಕಾಂಗ್ರೆಸ್‌ ಸದಸ್ಯ ಆಂತೊನಿ ಡಿ. ವೇನರ್‌ರಿಗೆ 2006 ಆಗಸ್ಟ್‌ 9ರಂದು ಬರೆದ ಪತ್ರದಲ್ಲಿ ತಿಳಿಸಿದರು. 'ನಮ್ಮ ಎಲ್ಲಾ ಸಂದರ್ಶಕರ ಹಿತದೃಷ್ಟಿಯಿಂದ, ಪ್ರಸ್ತುತ ಪ್ರವೇಶಾನುಮತಿ ನೀತಿ ನಿಯಮಗಳನ್ನು ಬಲಗೊಳಿಸುವ ಜವಾಬ್ದಾರಿಯನ್ನು ಹೊರಲು ವ್ಯವಸ್ಥಾಪಕ ಮಂಡಳಿಯು ನಿರ್ಧರಿಸಿದೆ.' ಎಂದು ಈ ಪತ್ರದಲ್ಲಿ ಹೇಳಲಾಯಿತು. ಪ್ರತಿಮೆಯ ಅಡಿಪಾಯ ಹಾಗೂ ಪೀಠಭಾಗಗಳನ್ನು ಪುನಃ ತೆರೆಯುವಲ್ಲಿನ ವಿಳಂಬ, ಹಾಗೂ ಅಗತ್ಯ ಸುರಕ್ಷಾ-ಭದ್ರತಾ ಕ್ರಮಗಳನ್ನು ನೆರವೇರಿಸಲು ಖಾಸಗಿ ದೇಣಿಗೆಗಳನ್ನು ಅವಲಂಬಿಸಿದ್ದಕ್ಕಾಗಿ ಪಾರ್ಕ್‌ ಸರ್ವಿಸ್‌ ಟೀಕೆಗೊಳಗಾಯಿತು.
ತಾಮ್ರದ ಪ್ರತಿಮೆಗೆ ಆಸರೆಯಾಗಿದ್ದ 1,350 ಕಬ್ಬಿಣದ ಆಕಾರವುಳ್ಳ ಅಸ್ಥಿ ಪಂಜರದ ಎಲುಬುಗಳಲ್ಲಿನ ಪ್ರತಿಯೊಂದನ್ನೂ ಬದಲಾಯಿಸಬೇಕಿತ್ತು. ಕಬ್ಬಿಣವು ತಾಮ್ರದೊಂದಿಗಿನ ಮಿಶ್ರಣದಿಂದಾಗಿ ರಾಸಾಯನಿಕ ಆಮ್ಲೀಯ ಪ್ರಕ್ರಿಯೆಯಿಂದ ತುಕ್ಕು ಹಿಡಿದು ತನ್ನ 50%ರಷ್ಟು ಗಾತ್ರವನ್ನು ಸವೆಸಿಕೊಂಡಿತ್ತು. ಈ ಸಮಸ್ಯೆಯನ್ನು ಮನಗಂಡ ಬಾರ್ತೊಲ್ಡಿ, ಈ ಲೋಹಗಳನ್ನು ಪ್ರತ್ಯೇಕಿಸಿಡಲು ಕಲ್ಲಿದ್ದಲು/ಡಾಮರು ಮೇಣದ ಸಂಯುಕ್ತವನ್ನು ಬಳಸಿದ್ದ. ಆದರೆ ಇದು ದಶಕಗಳ ಮೊದಲೇ ಮಾಸಿಹೋಗಿತ್ತು. ಕಬ್ಬಿಣದ ಬದಲಾಗಿ,ತುಕ್ಕುರಹಿತ ಉಕ್ಕಿನ ಕಂಬಿಗಳನ್ನು ಪ್ರತಿಮೆಯ ಆಕಾರಕ್ಕೆ ಹೊಂದುವಂತೆ ಅಳವಡಿಸಲಾಯಿತು. ಇದರ ಅಗುಳಿಗಳನ್ನು ಹೆಚ್ಚಿಸಿ ಸವೆತವನ್ನು ಶೂನ್ಯಗೊಳಿಸಲು ಟೆಫ್ಲಾನ್‌ ಪದರ ಲೇಪಿಸಲಾಗುತ್ತಿತ್ತು.
ಪ್ರತಿಮೆ ಮತ್ತು ಅದರ ವೇದಿಕೆಯ ಪೀಠದೊಳಗೆ 354 ಮೆಟ್ಟಿಲುಗಳಿವೆ. ಪ್ರತಿಮೆಯ ಕಿರೀಟದಲ್ಲಿರುವ ಏಳು ಮೊನಚುಗಳ ಕೆಳಭಾಗ ರತ್ನಖಚಿತವಿದೆ; ಇದರ ಜೊತೆಗೆ 25 ಕಿಟಕಿಗಳಿವೆ. ಪ್ರತಿಮೆಯ ಎಡಗೈಯಲ್ಲಿರುವ ಶಿಲಾ ಬಿಲ್ಲೆಯು ರೋಮನ್‌ ಅಂಕಿಗಳಲ್ಲಿ ಜುಲೈ 4, 1776 ಎಂದು ಕೆತ್ತನೆಯನ್ನು ತೋರಿಸುತ್ತದೆ. ಈ ದಿನವೇ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಸ್ವಾತಂತ್ರ್ಯ ಘೋಷಣೆಯ ಅಂಗೀಕಾರವೆನಿಸಿದೆ. ಎಂತಹ ಬಿರುಗಾಳಿಗೂ ಜಗ್ಗದೇ ಅಲುಗಾಡದಂತೆ ಪ್ರತಿಮೆಯನ್ನು ವಿನ್ಯಾಸಗೊಳಿಸಲಾಗಿದೆ. ಜೋರಾದ ಗಾಳಿ ಬೀಸಿದಾಗ ಪ್ರತಿಮೆ ಮತ್ತು ಅದರ ಕೈಯಲ್ಲಿರುವ ಪಂಜು ಅತ್ಯಲ್ಪ ಓಲಾಡುತ್ತದೆ . ಇದರಿಂದ ಪ್ರತಿಮೆ ಮುರಿದುಬೀಳುವ ಸಂಭವನೀಯತೆ ಕಡಿಮೆ ಅದರಿಂದಾಗಿ ಸ್ವಲ್ಪ ಮಟ್ಟಿಗೆ ಓಲಾಡವ ಮಟ್ಟದಲ್ಲಿರುತ್ತದೆ.
ಕಾಂಗ್ರೆಸ್‌ ಅಂಗೀಕರಿಸಿದ ನಿರ್ಣಯದಂತೆ, 1956ರಲ್ಲಿ ಬೆಡ್ಲೊಸ್‌ ಐಲೆಂಡ್‌ನ್ನು ಅಧಿಕೃತವಾಗಿ ಲಿಬರ್ಟಿ ಐಲೆಂಡ್‌ ಎಂದು ಮರುನಾಮಕರಣ ಮಾಡಲಾಯಿತು. ಆದರೂ, 20ನೆಯ ಶತಮಾನದ ಆರಂಭದಿಂದಲೇ ಈ ದ್ವೀಪವನ್ನು ಅನೌಪಚಾರಿಕವಾಗಿ ಲಿಬರ್ಟಿ ಐಲೆಂಡ್‌ ಎಂದೇ ಕರೆಯಲಾಗುತ್ತಿತ್ತು. ನ್ಯಾಷನಲ್‌ ಪಾರ್ಕ್‌ ಸರ್ವಿಸ್‌ ಆಡಳಿತದಲ್ಲಿರುವ ಎಲ್ಲಾ ಐತಿಹಾಸಿಕ ಸ್ಥಳಗಳಂತೆ, ಎಲಿಸ್‌ ಐಲೆಂಡ್‌ ಮತ್ತು ಲಿಬರ್ಟಿ ಐಲೆಂಡ್‌ ಜೊತೆಗೆ ಸ್ವಾತಂತ್ರ್ಯದ ಪ್ರತಿಮೆ, ರಾಷ್ಟ್ರೀಯ ಸ್ಮಾರಕವನ್ನು, 1966ರ ಅಕ್ಟೋಬರ್‌ 15ರಂದು ಐತಿಹಾಸಿಕ ಸ್ಥಳಗಳ ರಾಷ್ಟ್ರೀಯ ದಾಖಲಾತಿಯ ಪ್ರೇಕ್ಷಣೀಯ ಪಟ್ಟಿಗೆ ಸೇರಿಸಲಾಯಿತು.
ಪ್ರತಿಮೆಯ ಸುತ್ತ ವಿಮಾನ ಹಾರಾಟ ನಡೆಸಿದ ಮೊದಲ ವ್ಯಕ್ತಿ ವಿಲ್ಬರ್‌ ರೈಟ್‌. ಹಡ್ಸನ್‌-ಫುಲ್ಟನ್‌ ಉತ್ಸವದ ಅಂಗವಾಗಿ ಈತನು 1909ರ ಸೆಪ್ಟೆಂಬರ್‌ 29ರಂದು ಪ್ರತಿಮೆಯ ಸೊಂಟದ ವರೆಗಿನ ಮಟ್ಟದಲ್ಲಿ ವಿಮಾನ ಹಾರಾಟ ನಡೆಸಿ ಗಮನ ಸೆಳೆಯುವಕಾರ್ಯ ಮಾಡಿದ. ಲಾಂಗ್‌ ಐಲೆಂಡ್‌ನಲ್ಲಿರುವ ಮೊಯ್ಸಂಟ್‌ ಸ್ಕೂಲ್‌ ಆಫ್‌ ಏವಿಯೆಷನ್‌ನಿಂದ ಯುವ ಪೈಲಟ್‌ಗಳ ಗುಂಪೊಂದು 1913ರಲ್ಲಿ ಪದವಿ ಸ್ವೀಕರಿಸಿತು. ಇವರಲ್ಲಿ, ಪ್ರತಿಮೆಯ ಮೇಲ್ಭಾಗದಲ್ಲಿ ವಿಮಾನ ಹಾರಾಟ ನಡೆಸಲು ಜ್ಯುವಾನ್‌ ಪಾಬ್ಲೊ ಅಲ್ಡಸೊರೊ ಎಂಬ ಮೆಕ್ಸಿಕನ್‌ ಪೈಲಟ್‌ ಪದವೀಧರ ಆಯ್ಕೆಯಾದ. ಉಳಿದ ಎಲ್ಲಾ ಪದವೀಧರರು ಆನಂತರ ಅರ್ಲಿ ಬರ್ಡ್ಸ್‌ ಆಫ್‌ ಏವಿಯೆಷನ್‌ನ ಸದಸ್ಯರಾದರು.
ಪೀಠನಿರ್ಮಾಣಕ್ಕಾಗಿ ನಿಧಿಸಂಗ್ರಹವು 1185ರ ಆಗಸ್ಟ್‌ 11ರಂದು ಪೂರ್ಣಗೊಂಡಿತ್ತು. ವಿನ್ಯಾಸದ ಕಾಮಗಾರಿ 1886ರ ಏಪ್ರಿಲ್‌ 22ರಂದು ಪೂರ್ಣಗೊಂಡಿತ್ತು. ಪೀಠದ ಕೊನೆಯ ಶಿಲೆಯನ್ನು ಜೋಡಿಸಿದಾಗ ಗಾರೆ ಕೆಲಸದವರೆಲ್ಲರೂ ತಮ್ಮ ತಮ್ಮ ಜೇಬುಗಳಿಂದ ಸಂಗ್ರಹಿಸಿದ ಬೆಳ್ಳಿಯ ನಾಣ್ಯಗಳನ್ನು ಗಾರೆಯೊಳಗೆ ಸುರಿಮಳೆಗೈದರು. ಪೀಠದ ಭಾರೀ ಕಲ್ಲುಕೆಲಸದಲ್ಲಿ ನಾಲ್ಕು ಕಬ್ಬಿಣ ತೊಲೆಗಳ ಎರಡು ವಿಭಾಗಗಳಿವೆ. ಇವುಗಳಿಗೆ ಕಬ್ಬಿಣದ ಕಟ್ಟು ಕಂಬಿಗಳನ್ನು ಜೋಡಿಸಿ ಮೇಲಕ್ಕೆ ಒಯ್ಯಲಾಗಿದ್ದು, ಐಫೆಲ್‌ ಗೋಪುರದಂತೆ ವಿನ್ಯಾಸ ಮಾಡಲಾಗಿದೆ. ಹಾಗಾಗಿ, ಸ್ವಾತಂತ್ರ್ಯದ ಪ್ರತಿಮೆ ಯು ತನ್ನ ಪೀಠದೊಂದಿಗೆ ಪ್ರತಿಷ್ಠಾಪಿತವಾಗಿದೆ.
ಪ್ರತಿಮೆಯ ನಿರ್ಮಾಣವು ಫ್ರಾನ್ಸ್‌ನಲ್ಲಿ 1884ರ ಜುಲೈ ತಿಂಗಳಲ್ಲಿ ಪೂರ್ಣಗೊಂಡಿತು. ಅಮೆರಿಕನ್‌ ಶಿಲ್ಪಿ ರಿಚರ್ಡ್‌ ಮಾರಿಸ್‌ ಹಂಟ್‌ ವಿನ್ಯಾಸ ಮಾಡಿದ ಪೀಠದ ಮೂಲೆಗಲ್ಲನ್ನು 1884ರ ಆಗಸ್ಟ್‌ 5ರಂದು ಪ್ರತಿಷ್ಠಾಪಿಸಲಾಯಿತು. ಆದರೆ, ನಿಧಿಯ ಕೊರತೆಯಿಂದಾಗಿ ನಿರ್ಮಾಣ ಕಾರ್ಯವನ್ನು 1885ರ ಜನವರಿಯಲ್ಲಿ ಸ್ಥಗಿತಗೊಳಿಸಲಾಯಿತು. ಮಾರ್ಚ್ 1885ರಲ್ಲಿ ಜೋಸೆಫ್‌ ಪುಲಿಟ್ಜರ್‌ ಅವರು ನಿಧಿಸಂಗ್ರಹಣಾ ಅಭಿಯಾನಕ್ಕೆ ಮರುಜೀವ ನೀಡಿದ್ದರ ಫಲವಾಗಿ 1885ರ ಮೇ 11ರಂದು ನಿರ್ಮಾಣಕ್ಕೆ ಮತ್ತೆ ಚಾಲನೆ ದೊರೆಯಿತು. ನಲ್ವತ್ತಾರು ಹಂತಗಳ ಶಿಲಾನಿರ್ಮಾಣದ ಕೆಲಸದಲ್ಲಿ ಮುವತ್ತೆಂಟು ಇನ್ನೂ ಬಾಕಿ ಉಳಿದಿದ್ದವು.
1886ರಿಂದ 1902ರ ವರೆಗೆ ಸ್ವಾತಂತ್ರ್ಯದ ಪ್ರತಿಮೆಯು ದೀಪಸ್ತಂಭವಾಗಿ ಕಾರ್ಯ ನಿರ್ವಹಿಸಿತು. ಆ ಸಮಯದಲ್ಲಿ, ದೀಪಸ್ತಂಭಗಳ ನಿರ್ವಹಣೆಯನ್ನು . ದೀಪಸ್ತಂಭ ಮಂಡಳಿಯು ವಹಿಸಿಕೊಂಡಿತ್ತು. ದೀಪಸ್ತಂಭಕ್ಕೆ ಕಾವಲುಗಾರನೊಬ್ಬನನ್ನು ನೇಮಿಸಲಾಗಿತ್ತು. ಇದರ ವಿದ್ಯುದ್ದೀಪದ ಪ್ರಭೆಯನ್ನು ಸಮುದ್ರದಲ್ಲಿ 24 ಮೈಲಿಗಳ ದೂರದ ಅಂತರದಲ್ಲಿ ಕಾಣಬಹುದಾಗಿದೆ. ಇಡೀ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ವಿದ್ಯುತ್‌ ಬಳಸುವ ಮೊದಲ ದೀಪಸ್ತಂಭವಾಗಿತ್ತು. ದೀಪಕ್ಕಾಗಿಯೇ ವಿದ್ಯುತ್ತು ಪೂರೈಸಲು ಆ ದ್ವೀಪದಲ್ಲೊಂದು ವಿದ್ಯುತ್‌ ಕೇಂದ್ರವಿತ್ತು.
ಏತನ್ಮಧ್ಯೆ ಫ್ರಾನ್ಸ್‌ನಲ್ಲಿ, ಅಂತಹ ದೈತ್ಯಾಕಾರಾದ ತಾಮ್ರಲೋಹದ ಪ್ರತಿಮೆಯ ವಿನ್ಯಾಸ ರಚನೆಯ ಸಮಸ್ಯೆಗಳನ್ನು ಬಗೆಹರಿಸಲು ಬಾರ್ತೊಲ್ಡಿಗೆ ಒಬ್ಬ ಅಭಿಯಂತರನ ಸಲಹೆಯ ಅಗತ್ಯವಿತ್ತು. ದೈತ್ಯಾಕಾರದ ಕಬ್ಬಿಣದ ಗೋಪುರ ಗಳು, ಹಾಗೂ ಪ್ರತಿಮೆಯ ತಾಮ್ರದ ಸ್ಥೂಲ ಕವಚವು ಆಕಾರಕ್ಕೆ ಹೊಂದಿಕೊಳ್ಳುವ ಚೌಕಟ್ಟಿನ ವಿನ್ಯಾಸ ಮಾಡಲು ಐಫೆಲ್‌ ಗೋಪುರದ ವಿನ್ಯಾಸಕ ಗುಸ್ತಾವ್‌ ಐಫೆಲ್‌ನನ್ನು ನೇಮಿಸಲಾಯಿತು. ಇಫೆಲ್ ತನ್ನ ಆಪ್ತ ಸ್ನೇಹಿತ, ನಂಬಿಗಸ್ಥ ಹಾಗೂ ರಚನಾ ಅಭಿಯಂತರ ಮೌರೀಸ್‌ ಕೋಚ್ಲಿನ್‌ಗೆ ಈ ಕೆಲಸದ ವಿಸ್ತೃತ ಕಾರ್ಯವನ್ನು ವಹಿಸಿಕೊಟ್ಟ.
ಫ್ರಿಜಿಯನ್‌ ಟೋಪಿಕಿರೀಟ ಧರಿಸಿರುವ ಸಾಂಪ್ರದಾಯಿಕ ಸಂಕೇತದ ಪ್ರತಿಮೆಯು ಅಂದು ಮೂಲಭೂತವಾದದ ಕ್ರಾಂತಿಕಾರಿ ಚಳವಳಿಯ ಲಾಂಛನವಾಗಿತ್ತು. ಇದು ಬಿತ್ತರಿಸುವ ಅಭಿಪ್ರಾಯ-ಸಂದೇಶಗಳನ್ನು ಮರೆಮಾಚಲು, ಲಿಬರ್ಟಿ ಹೊಳಪಿನ ಕಿರೀಟ ಧರಿಸುವಂತೆ ಮಾಡಲು ನಿರ್ಧರಿಸಲಾಯಿತು. ಇದೇ ರೀತಿ, ಕ್ಯಾಪಿಟಲ್‌ನ ಸ್ವಾತಂತ್ರ್ಯ ಪ್ರತಿಮೆಯನ್ನು ಫ್ರಿಜಿಯನ್‌ ಟೋಪಿಯೊಂದಿಗೆ ವಿನ್ಯಾಸ ಮಾಡುವ ಯೋಜನೆಯನ್ನು ಥಾಮಸ್ ಕ್ರಾಫರ್ಡ್‌ ಕೈಬಿಡಬೇಕಾಯಿತು. ಏಕೆಂದರೆ, ಫ್ರಿಜಿಯನ್‌ ಟೋಪಿಯು ಗುಲಾಮಗಿರಿಯ ವಿರುದ್ಧದ ಹೋರಾಟದ ಸಂಕೇತವೆಂದು ಜನರು ಪರಿಗಣಿಸುವ ಸಾಧ್ಯತೆಯಿತ್ತು.
ಮುಂಚೆ 'ಫೊರ್ಟ್‌ ವುಡ್‌'ನ ಮೇಲ್ಭಾಗದ ಪೀಠಕ್ಕೆ ಅಂಟಿಕೊಂಡು ನಿರ್ಮಿಸಲಾದ ಕಟ್ಟಡದಲ್ಲಿದ್ದ ಅಮೆರಿಕನ್‌ ಮ್ಯುಸಿಯಮ್‌ ಆಫ್‌ ಇಮಿಗ್ರೇಷನ್‌ ವಸ್ತು ಸಂಗ್ರಹಾಲಯವನ್ನು
ರಾಷ್ಟ್ರಾಧ್ಯಕ್ಷ ರಿಚರ್ಡ್‌ ಎಂ.ನಿಕ್ಸನ್‌ 1972ರಲ್ಲಿ ಸಮರ್ಪಿಸಿದರು. 1984ರಲ್ಲಿ, ಸ್ವಾತಂತ್ರ್ಯದ ಪ್ರತಿಮೆಯನ್ನು ವಿಶ್ವ ಪರಂಪರೆಯ ಸ್ಥಳಗಳ ಪಟ್ಟಿಗೆ ಸೇರಿಸಲಾಯಿತು. 2007ರಲ್ಲಿ ವಿಶ್ವದ ಏಳು ಅದ್ಭುತಗಳ ಹೊಸ ಪಟ್ಟಿಗಾಗಿ ನಡೆದ ಸ್ಪರ್ಧೆಯಲ್ಲಿ ಅಂತಿಮ ಸುತ್ತಿಗೆ ಬಂದವುಗಳಲ್ಲಿ ಸ್ವಾತಂತ್ರ್ಯದ ಪ್ರತಿಮೆಯೂ ಒಂದು.
ಪ್ರತಿಮೆಯ ಒಳಭಾಗದಲ್ಲಿ ಕಬ್ಬಿಣದ ಬದಲಾಗಿ ಸ್ಟೇನ್ಲೆಸ್‌ ಸ್ಟೀಲ್‌ ಅಳವಡಿಸಿ, ಪ್ರತಿಮೆಯ ರಾಚನಿಕ ಬಲವರ್ಧನೆ ಮಾಡಲಾಯಿತು. 1980ರ ದಶಕದ ಮಧ್ಯದಲ್ಲಿ ಇನ್ನುಳಿದ ಕೆಲವು ದುರಸ್ತಿ ಕಾರ್ಯಗಳನ್ನು ಕೈಗೊಳ್ಳಲಾಯಿತು. ಮೂಲ ಪಂಜಿನ ಸ್ಥಾನದಲ್ಲಿ ಪ್ರತಿಕೃತಿ ಅಳವಡಿಸಲಾಯಿತು. ಮೂಲ ಕಬ್ಬಿಣ ಲೋಹದ ಮೆಟ್ಟಿಲುಗಳ ಬದಲಾಗಿ ಹೊಸ ಮೆಟ್ಟಿಲುಗಳು, ಪೀಠದೊಳಗೆ ಹೊಸ ಲಿಫ್ಟ್‌ ಮತ್ತು ಹವಾನಿಯಂತ್ರಣಾ ವ್ಯವಸ್ಥೆ ಅಳವಡಿಸಲಾಯಿತು. 1986ರ ಜುಲೈ 5ರಂದು ಸ್ವಾತಂತ್ರ್ಯದ ಪ್ರತಿಮೆಯನ್ನು ಸಾರ್ವಜನಿಕರಿಗಾಗಿ ಮತ್ತೆ ಮುಕ್ತಗೊಳಿಸಲಾಯಿತು.
ಮೌರಿಸ್‌ ಕೋಚ್ಲಿನ್‌ ಎಂಬಾತ ಪ್ರತಿಮೆಯ ಆಂತರಿಕ ವಿನ್ಯಾಸಕಾರ. ಈತ ವಿಶ್ವವಿಖ್ಯಾತ ಐಫೆಲ್‌ ಗೋಪುರದ ನಿರ್ಮಾತೃ ಗುಸ್ತಾವ್‌ ಐಫೆಲ್‌ನ ಸಂಸ್ಥೆಯಲ್ಲಿ ಮುಖ್ಯ ಅಭಿಯಂತರನಾಗಿದ್ದ. ವಿನ್ಯಾಸಗಾರ ರಿಚರ್ಡ್‌ ಮಾರಿಸ್‌ ಹಂಟ್‌ ಪ್ರತಿಮೆಯ ಪೀಠಭಾಗದ ವಿನ್ಯಾಸ ಮಾಡಿದ. ಯೂಜೆನ್‌ ವೀಯೊಲೆ‌-ಲು-ಡ್ಯುಪ್ರತಿಮೆಯ ನಿರ್ಮಾಣದಲ್ಲಿ ತಾಮ್ರ ಲೋಹದ ಬಳಕೆಗೆ ಕಾರಣನಾಗಿದ್ದಾನೆ. ಮೃದುವಾದ ಲೋಹವನ್ನು ಬಳಸಿ, ಮೆರಗಿನಿಂದ ಲೋಹಕೃತಿ ನಿರ್ಮಿಸುವ ರಪೂಸೆ ತಂತ್ರಕ್ಕೂ ಈತನೇ ಕಾರಣನಾಗಿದ್ದ.
ಫೆಡರಲ್‌ ಪಾರ್ಕ್‌ ಸರ್ವಿಸ್‌ ಸಂಘಟನೆ ಹೇಳುವ ಪ್ರಕಾರ, ಸ್ವಾತಂತ್ರ್ಯದ ಪ್ರತಿಮೆಯು ಲಿಬರ್ಟಿ ಐಲೆಂಡ್‌ನಲ್ಲಿದೆ. ಈ ದ್ವೀಪವು ನ್ಯಾಷನಲ್‌ ಪಾರ್ಕ್‌ ಸರ್ವಿಸ್‌ ಆಡಳಿತದಲ್ಲಿರುವ ಸಂಯುಕ್ತ ರಾಜ್ಯದ ಸ್ವತ್ತು. ನ್ಯೂಯಾರ್ಕ್‌ ಹಾಗೂ ನ್ಯೂಜರ್ಸಿ ರಾಜ್ಯ ಸರ್ಕಾರಗಳ ನಡುವೆ ಒಪ್ಪಂದವಾಗಿ, 1834ರಲ್ಲಿ ಕಾಂಗ್ರೆಸ್‌ ಅನುಮೋದನೆ ಪಡೆಯಿತು. ಅದರ ಪ್ರಕಾರ, ಈ ದ್ವೀಪವು ಅಧಿಕೃತವಾಗಿ ನ್ಯೂಯಾರ್ಕ್‌ ರಾಜ್ಯದ ಪ್ರಾಂತೀಯ ವ್ಯಾಪ್ತಿಯಲ್ಲಿದೆ.
ಮೇಲ್ಭಾಗ ಭಾರವಾಗಿರುವಂತೆ ಪ್ರತಿಮೆಯನ್ನು ನಿರ್ಮಿಸಲಾಗಿದೆ. ಏಕೆಂದರೆ ನೆಲಮಟ್ಟದಿಂದ ಪ್ರತಿಮೆಯ ಗೋಚರತೆ ದೃಶ್ಯ ಸಮಾನಾಗಿ ಕಂಡುಬರಲೆಂದು ಈ ರೀತಿ ಮಾಡಲಾಗಿದೆ. 1800ರ ದಶಕದಲ್ಲಿ ಪ್ರತಿಮೆ ವಿನ್ಯಾಸಗೊಂಡಾಗ ಪ್ರತಿಮೆಯತ್ತ ದೃಷ್ಟಿ ಹಾಯಿಸಲು ಇತರೆ ಕೆಲವೇ ಕೋನಮಾಪಕಗಳಿದ್ದವು. ಘೋಸ್ಟ್‌ಬಸ್ಟರ್ಸ್‌ ಎಂಬ ಚಲನಚಿತ್ರ ನಿರ್ಮಾಣದ ಸಮಯದಲ್ಲಿ ವಿಶೇಷ ಪರಿಣಾಮಗಳನ್ನು, ಸ್ಪೆಷಲ್ ಎಫೆಕ್ಟ್ಸ್‌ ಅಳವಡಿಸುವ ತಂತ್ರಜ್ಞರಿಗೆ ಇದು ಸವಾಲೊಡ್ಡಿತು.
19ನೆಯ ಶತಮಾನದ ಪೂರ್ವಾರ್ಧ ಫ್ರಾನ್ಸ್‌ನಲ್ಲಿ ಇದು ಸರ್ವೇಸಾಮಾನ್ಯವಾಗಲಾರಂಭಿಸಿತು. ಎಲಿಯಾಸ್‌ ರಾಬರ್ಟ್‌ರ ಕೃತಿ 'ಫ್ರಾನ್ಸ್‌ ಅತಿಶ್ರೇಷ್ಠ ಕಲೆ ಮತ್ತು ಕೈಗಾರಿಕೆಗಳು' ಸೇರಿ ಇತರೆ ಮೂಲಗಳು ಸ್ವಾತಂತ್ರ್ಯದ ಪ್ರತಿಮೆಗೆ ಪ್ರೇರಣೆಯಾಗಿರಬಹುದು.
ಏಳು ಕಿರಣಗಳನ್ನು ನೆನಪಿಸುವ ಹೊಳಪಿನ ಕಿರೀಟ ಧರಿಸಿ ಸುಖಾಸೀನವಾಗಿರುವ ಲಿಬರ್ಟಿಯ ಸಾಂಕೇತಿಕ ನಿರೂಪಣೆಯನ್ನು ಫ್ರೆಂಚ್ ಎರಡನೆಯ ಗಣರಾಜ್ಯದ 'ದಿ ಗ್ರೇಟ್‌ ಸೀಲ್' ಪ್ರದರ್ಶಿಸುತ್ತದೆ.
ಕೆಮಿಲೊ ಪಾಸೆಟ್ಟಿ ಆಧುನಿಕ ಯುಗದಲ್ಲಿ, ವಿಶಿಷ್ಟ ಸಂಕೇತಗಳುಳ್ಳ ಹೊಳಪಿನ ಕಿರೀಟಧಾರೀ ಪ್ರತಿಮೆಗಳನ್ನು ಇಟಲಿಯ ಶಿಲ್ಪಿಗಳು ವಿನ್ಯಾಸಗೊಳಿಸಿದ್ದರು. ಇವುಗಳಲ್ಲಿ ಗಮನಾರ್ಹವಾದದ್ದು ಪೋಪ್‌ ಕ್ಲೆಮೆಂಟ್‌ ರ ಗೋರಿಯ ಮೇಲೆ ಕೆನೊವಾದ ಧಾರ್ಮಿಕತೆಯ ಗೂಡಾರ್ಥಯುಳ್ಳ, ಹಾಗೂ ಮಿಲಾನ್‌ನ ಮುಖ್ಯ ಇಗರ್ಜಿ ಪ್ರವೇಶದ್ವಾರದ ಮೇಲೆ ಕೆಮಿಲೊ ಪಾಸೆಟ್ಟಿಯ ಹೊಸ ಒಡಂಬಡಿಕೆಯ ಒಳಾರ್ಥಗಳು ಎಂದು ಹೇಳಬಹುದು.
1986ರಲ್ಲಿ ಮೂಲ ಪಂಜಿನ ಸ್ಥಾನದಲ್ಲಿ ಅದರ ಪ್ರತಿಕೃತಿ ಅಳವಡಿಸಲಾಯಿತು. 1916ರಲ್ಲಿ ಬಹಳಷ್ಟು ಬದಲಾವಣೆಗಳಾದ ಕಾರಣ, ಮೂಲ ದೀವಟಿಗೆಯನ್ನು ದುರಸ್ತಿ ಮಾಡಲು ಅಸಾಧ್ಯವೆನ್ನುವ ಸ್ಥಿತಿ ತಲುಪಿತ್ತು. 1886ರ ಪಂಜು ಈಗ ಸ್ಮಾರಕಗಳ ವಸ್ತುಸಂಗ್ರಹಾಲಯದಲ್ಲಿದೆ. ಹೊಸ ಪಂಜಿನ 'ಜ್ವಾಲೆ'ಯ ಹೊರಮೈ ಸುವರ್ಣ ಲೇಪಿತವಾಗಿದೆ. ಸ್ಮಾರಕದ ಸುತ್ತಲಿನ ಕೆಳಭಾಗದ ಬೆಳಕಿನ ವ್ಯವಸ್ಥೆ ಮೂಲಕ ಈ ಪಂಜನ್ನು ಬೆಳಗಿಸಲಾಗುತ್ತದೆ.
ಜೂನ್ 2006ರಲ್ಲಿ . 3597 ಎಂಬ ಮಸೂದೆಯನ್ನು ಸೆನೇಟ್‌ನಲ್ಲಿ ಪ್ರಸ್ತಾಪಿಸಲಾಯಿತು. ಇದನ್ನು ಅಂಗೀಕರಿಸಿದ್ದರೆ, ಸ್ವಾತಂತ್ರ್ಯ ಪ್ರತಿಮೆಯ ಕಿರೀಟಭಾಗ ಮತ್ತು ಒಳಾಂಗಣ ಸಂದರ್ಶನಕ್ಕೆ ಮತ್ತೆ ಅವಕಾಶ ಒದಗಿಸಲು ತೆರೆಯಲಾಗುತ್ತಿತ್ತು. 2007ರ ಜುಲೈ ತಿಂಗಳಲ್ಲಿ, ಇದೇ ಮಸೂದೆಯನ್ನು ಹೌಸ್‌ ಆಫ್‌ ರೆಪ್ರೆಸೆಂಟೆಟಿವ್ಸ್‌ನಲ್ಲಿ ಪ್ರಸ್ತಾಪಿಸಲಾಯಿತು.
ಇದನ್ನೂ ನೋಡಿ: 1848ರಲ್ಲಿ ನಡೆದ ಗಣರಾಜ್ಯದ ಸಾಂಕೇತಿಕ ಲಾಂಛನಕ್ಕಾಗಿ ರಾಷ್ಟ್ರೀಯ ಸ್ಪರ್ಧೆಯಲ್ಲಿ ಅರ್ಮಾಂಡ್‌ ಕ್ಯಾಂಬನ್‌ ರಚಿಸಿದ ರಿಪಬ್ಲಿಕ್‌ ಚಿತ್ರ. ಇದರ ಮೇಲೆ ಒಂಬತ್ತು ಕಿರಣಗಳ ಪ್ರಭಾಮಂಡಲವಿದೆ : ಮ್ಯುಸೇ ಇಂಗ್ರೆಸ್‌, ಮಾಂಟಾಬಾನ್‌ : ಚಿತ್ರ.: . ನೋಡಿ ಏಳು ಕಿರಣಗಳುಳ್ಳ ಹೊಳಪಿನ ಕಿರೀಟ
ಮೊದಲ ಟೆರಾಕೊಟಾ ಮಾದರಿಯನ್ನು 1870ರಲ್ಲಿ ನಿರ್ಮಿಸಲಾಯಿತು. ಅದನ್ನು ಈಗ ಮ್ಯುಸೀ ಡೆ ಬ್ಯೂ-ಆರ್ಟ್ಸ್‌ ಡಿ ಲಯನ್‌ನ ಸಂಗ್ರಹಾಲಯದಲ್ಲಿ ಪ್ರದರ್ಶಿಸಲಾಗಿದೆ. ಅದೇ ವರ್ಷ, ಮೊದಲು ಕಿರುಗಾತ್ರದ ಕಂಚಿನ ಮಾದರಿ ನಿರ್ಮಿಸಲಾಯಿತು. ಈ ಮೊದಲ ಪ್ರತಿಮೆಯು ಈಗ ಪ್ಯಾರಿಸ್‌ನ ಜಾರ್ಡಿನ್‌ ಡ್ಯು ಲಕ್ಸೆಂಬೊರ್ಗ್‌ನಲ್ಲಿದೆ.
ಸ್ವಾಭಾವಿಕವಾದ ರಾಸಾಯನಿಕ ಆಮ್ಲದ ಪ್ರಕ್ರಿಯೆಯು ತಾಮ್ರದ ಲವಣಗಳ ಬಿಡುಗಡೆಗೊಳಿಸಿ ಕಿಲುಬಿನ ಹಸಿರು ಬಣ್ಣಕ್ಕೆ ಕಾರಣವಾಗುತ್ತದೆ. ಇದು ನೇರಳೆ-ಹಸಿರು ಕಿಟ್ಟದ ಬಣ್ಣದ್ದಾಗಿರುತ್ತದೆ.
ಪ್ರತಿಮೆಯ ಪದತಲದ ನಿರ್ಮಾಣದಲ್ಲಿ ಬಳಸಲಾದ ಮರಳುಗಲ್ಲನ್ನು ನೈಋತ್ಯ ಸ್ಕಾಟ್ಲೆಂಡ್‌ನ ಡಂಫ್ರೀಸ್‌ ಗಡಿಯಲ್ಲಿರುವ ಲೊಕರ್‌ಬ್ರಿಗ್ಸ್‌ ಕಲ್ಲುಗಣಿಯಿಂದ ತರಲಾಯಿತು.
ಸಾಗರದಾಚೆ ಇರುವ ಸಹೋದರ ಗಣರಾಜ್ಯಕ್ಕೆ ಬೃಹತ್‌ ಕೊಡುಗೆ ನೀಡುವ ಈ ಕಲ್ಪನೆಯು ಇತರೆ ರಾಜಕಾರಣಿಗಳ ವಿರುದ್ಧದ ಗಣತಂತ್ರ ಚಳವಳಿಗೆ ಕೇಂದ್ರಬಿಂದುವಾಯಿತು.
ಮೇಲೆ ತಿಳಿಸಿದಂತೆ ಹೊಳಪಿನ ಕಿರೀಟಕ್ಕೆ ಕಾಲೊಸಸ್‌ ಆಫ್‌ ರೋಡ್ಸ್‌ ಪ್ರೇರಣೆಯಾಗಿರಬಹುದು.
ಮತ್ಸ್ಯ ಕೈಗಾರಿಕೆಯನ್ನು ಹೊರತುಪಡಿಸಿ, ಹೆಂಚು ತಯಾರಿಕೆ ಹಾಗೂ ತೆಂಗು ಕೃಷಿ ಮಲ್ಪೆಯ ಪ್ರಮುಖ ಕಸುಬುಗಳು. ಈ ಸ್ಥಳವು ತನ್ನ ನೆಲೆ ಹಾಗೂ ಭೌಗೋಳಿಕ ವೈಶಿಷ್ಟತೆಗಳಿಂದ ಅಪಾರ ಸಂಖ್ಯೆಯಲ್ಲಿ ಪ್ರವಾಸಿಗರನ್ನು ಆಕರ್ಷಿಸುತ್ತಿದೆ. ಇದರಿಂದಲೇ ಪ್ರವಾಸೋಧ್ಯಮ ಇಲಾಖೆಯು ಸಮಗ್ರ ಅಭಿವೃಧ್ಧಿ ಹೊಂದುತಲಿದೆ . ತುಳು, ಕೊಂಕಣಿ ಮತ್ತು ಕನ್ನಡ ಮಲ್ಪೆಯ ಪ್ರಮುಖ ಭಾಷೆಗಳಾಗಿವೆ.ಮಲ್ಪೆಯ ಸುತ್ತಮುತ್ತ ಹಲವು ಬೀಚ್ ರೆಸಾರ್ಟ್ ಗಳನ್ನು ಕಾಣಬಹುದು ಇವು ಪ್ರವಾಸಿಗರ ಅಗತ್ಯಗಳನ್ನು ನಿವಾರಿಸುತ್ತವೆ. ಮಲ್ಪೆಯು ಉಡುಪಿಯ ಒಂದು ಉಪನಗರವೂ ಹೌದು, ನಿಮಗೆ ಉಳಿದುಕೊಳ್ಳಲು ಇರುವ ಹಲವು ಆಯ್ಕೆಗಳಿಂದ ಸರಿಯಾದದ್ದನ್ನು ಆರಿಸಬಹುದು. ದಿ ಪ್ಯಾರಾಡೈಸ್ ಬೀಚ್ ರೆಸಾರ್ಟ್, ದಿ ಮಲ್ಪೆ ಬೀಚ್ ರೆಸಾರ್ಟ್ ಹಾಗೂ ದಿ ಪಾಮ್ ಗ್ರೂವ್ ಬೀಚ್ ರೆಸಾರ್ಟ್ ಇರುವುದರಲ್ಲಿ ಕೆಲವು ತಂಗುದಾಣಗಳು. ಮಲ್ಪೆ ತೀರವು , ಪ್ರಶಾಂತವಾದ ಸರೋವರಗಳ ಮತ್ತು ನಿರ್ಮಲ ನೀಲಾಕಾಶವನ್ನು ಹೊಂದಿದ್ದು ಕೆರೀಬಿಯನ್ ನ ಪಡಿರೂಪಗಳಷ್ಟೇ ರಮಣೀಯವಾಗಿದೆ. ನೀವು ಸಂತ ಮೇರಿ ದ್ವೀಪಕ್ಕೆ ದೋಣಿ ವಿಹಾರದಲ್ಲಿ ತೆರಳುವಾಗ ನಿಜವಾಗಿಯೂ ಈ ಸರೋವರದ ಚಿರಸೌಂದರ್ಯವು ಮೆಚ್ಚಿಕೊಳ್ಳುವಂತಹುದೇ.
ಮಲ್ಪೆ, ಭಾರತದ ಭೂ-ಪ್ರವಾಸೋದ್ಯಮದ ಒಂದು ಪ್ರಮುಖ ಆಕರ್ಷಣೆ ಹಾಗೂ ಈ ಸ್ಥಳದ ಮೇಲೆ ಭೌಗೋಳಿಕ ವಿಜ್ಞಾನಿಗಳಿಗೆ ಎಲ್ಲಿಲದ ಆಸಕ್ತಿ. ಈ ಸ್ಥಳದ ಇತರೆ ಆಕರ್ಷಣೆಗಳೆಂದರೆ ಇಲ್ಲಿರುವ ಬಲರಾಮನ ಹಾಗೂ ಅನಂತೇಶ್ವರನ ದೇವಾಲಯಗಳು. ಇಲ್ಲಿರುವ ದ್ವೀಪಗಳಲ್ಲೊಂದರ ಮೇಲೆ , ಒಂದು ಕೋಟೆ ಇದ್ದು ಅದನ್ನು ಬಸವಪ್ಪ ನಾಯಕರ್ ನಿರ್ಮಿಸಿರುವುದಾಗಿ ತಿಳಿದು ಬಂದಿದೆ.ನೀವು ಮಲ್ಪೆಗೆ ಹೋದಾಗ , ಸಂತ ಮೇರಿ ದ್ವೀಪಕ್ಕೆ ಹಾಯ್ಗಡ ಅಥವಾ ದೋಣಿ ವಿಹಾರದಲ್ಲಿ ಪ್ರಯಾಣಿಸಲು ಮರೆಯದಿರಿ : ಗೋಲ್ಡನ್ ಸ್ಯಾಂಡ್ಸ್ , ಪೃಸ್ಟೀನ್ ಬೀಚ್ ಗಳ ಸುತ್ತಲೂ ತೂಗಾಡುವ ತೆಂಗಿನ ಮರಗಳು, ಸ್ಫಟಿಕದಷ್ಟು ಸ್ಫುಟವಾದ ಮತ್ತು ನಿರ್ಮಲವಾದ ಸರೋವರವು ಕಣ್ಣುಗಳಿಗೆ ಹಬ್ಬದಂತಿರುತ್ತದೆ
ಮಲ್ಪೆಯ ಮುಖ್ಯ ಆಕರ್ಷಣೆಗಳೆಂದರೆ ಕರಾವಳಿಯಿಂದೀಚೆಗೆ ಇರುವ , ಅಗ್ನಿಪರ್ವತಗಳ ಬಂಡೆಗಳಿಂದಾದ ವಿಶಿಷ್ಟ ದ್ವೀಪಗಳು. ಅದರಲ್ಲೂ , ಸಂತ ಮೇರಿ ದ್ವೀಪಗಳಂತೂ ವಿಶಿಷ್ಟ ಆಕಾರವುಳ್ಳ ಕಡಿದಾದ ಬಂಡೆಗಳ ದ್ವೀಪವಾಗಿದ್ದು, ಇವುಗಳು ದಶಕಗಳ ಹಿಂದೆ ಹೊರ ಚಿಮ್ಮುವ ಲಾವಾಗಳಿಂದಾದ ಕಾಲಂನಾರ್ ಬಸಲ್ಟಿಕ್ ಲಾವಾ ದಿಂದ ರೂಪುಗೊಂಡಿವೆ.
ಸುಪ್ರಸಿದ್ದ ಧಾರ್ಮಿಕ ಕ್ಷೇತ್ರ ಉಡುಪಿಯಿಂದ ಕೇವಲ ೬ ಕಿ.ಮೀ ದೂರದಲ್ಲಿರುವ ಒಂದು ಸುಂದರ ಸಮುದ್ರ ತೀರದ ಪಟ್ಟಣ ಮಲ್ಪೆ. ಇದುವೇ ನೈಸರ್ಗಿಕ ಬಂದರು ಹಾಗೂ ಕರ್ನಾಟಕದ ಕರಾವಳಿಯ ಪ್ರಮುಖ ಮತ್ಸ್ಯ ಕೈಗಾರಿಕಾ ತಾಣ. ಅಲ್ಲದೆ ಇದು ಉದ್ಯಾವರ ನದಿಯ ದಂಡೆಯ ಮೇಲೆ ಇರುವುದರಿಂದ ಇದು ಬೆರಗುಗೊಳಿಸುವಷ್ಟು ಸುಂದರವಾದ ಪ್ರವಾಸಿ ಸ್ಥಳ
ಬೆ೦ಗಳೂರಿನಿ೦ದ ಉಡುಪಿಗೆ ದಿನ-ನಿತ್ಯ ಸರ್ಕಾರಿ ಬಸ್ /ಖಸಗಿ ಬಸ್ ಸ೦ಚರಿಸುತ್ತದೆ.
ಸ್ಯಾಲಿಸಿಲಿಕ್ ಆಮ್ಲವೊಂದು ದುರ್ಬಲ ಆಮ್ಲ, ಇದು ಬಾಯಿಯಿಂದ ಸೇವಿಸಿದ ನಂತರ ಸ್ವಲ್ಪ ಪ್ರಮಾಣದಲ್ಲಿ ಮಾತ್ರ ಜಠರದಲ್ಲಿ ಅಯಾನುಗಳಾಗಿ ಪರಿವರ್ತನೆಗೊಳ್ಳುತ್ತದೆ. ಆಸಿಟಿಲ್‌ಸ್ಯಾಲಿಸಿಲಿಕ್ ಆಮ್ಲವು ಜಠರದ ಆಮ್ಲೀಯ ಪರಿಸ್ಥಿತಿಯಲ್ಲಿ ಕರಗುವುದು ನಿಧಾನ, ಹೆಚ್ಚಿನ ಪ್ರಮಾಣವನ್ನು ಹೀರಿಕೊಳ್ಳಲು 8ರಿಂದ 24 ಗಂಟೆಗಳಷ್ಟು ಕಾಲ ತಡವಾಗಬಹುದು. ಸಣ್ಣ ಕರುಳಿನಲ್ಲಿ ಅಧಿಕ ಪ್ರಮಾಣದ ಇರುವುದರಿಂದ ಅಲ್ಲಿ ಆಸ್ಪಿರಿನ್‌ ಕ್ಷಿಪ್ರವಾಗಿ ಹೀರಲ್ಪಡುತ್ತದೆ. ಇದರಿಂದ ಸ್ಥಳಾವಕಾಶವು ವೃದ್ಧಿಯಾಗಿ ಹೆಚ್ಚಿನ ಸ್ಯಾಲಿಸಿಲೇಟ್ ಕರಗಲು ಅವಕಾಶವಾಗುತ್ತದೆ. ಕರಗುವ ಸಮಸ್ಯೆ ಇರುವುದರಿಂದ ಆಸ್ಪಿರಿನ್‌ ಹೆಚ್ಚಿನ ಪ್ರಮಾಣದಲ್ಲಿ ತೆಗೆದುಕೊಂಡರೆ ತುಂಬಾ ನಿಧಾನವಾಗಿ ಹೀರಲ್ಪಡುತ್ತದೆ ಹಾಗೂ ಸೇವಿಸಿದ 24 ಗಂಟೆಗಳ ನಂತರ ಪ್ಲಾಸ್ಮ ಸಾಂದ್ರೀಕರಣ ವರ್ಧಿಸಲು ಆರಂಭವಾಗುತ್ತದೆ.
ರಕ್ತದಲ್ಲಿ ಸುಮಾರು 50–80%ರಷ್ಟು ಸ್ಯಾಲಿಸಿಲೇಟ್‌ ಪ್ರೋಟೀನ್‌ನಿಂದ ಬಂಧಿಸಲ್ಪಟ್ಟಿರುತ್ತದೆ ಹಾಗೂ ಉಳಿದವು ಅಯನೀಕರಣ ಸ್ಥಿತಿಯಲ್ಲಿ ಸಕ್ರಿಯವಾಗಿರುತ್ತವೆ. ಪ್ರೋಟೀನ್ ಬಂಧನವು ಸಾಂದ್ರೀಕರಣವನ್ನು ಅವಲಂಬಿಸಿರುತ್ತದೆ. ಬಂಧಿಸುವಿಕೆಯ ಆರ್ದ್ರೀಕರಣದಿಂದ ಅಧಿಕ ಪ್ರಮಾಣದ ಸ್ಯಾಲಿಸಿಲೇಟ್‌ ಮುಕ್ತವಾಗುತ್ತದೆ ಮತ್ತು ವಿಷತ್ವ ಏರುತ್ತದೆ. ಹಂಚಿಕೆಯ ಪ್ರಮಾಣ 0.1–0.2 / ಅಷ್ಟಿರುತ್ತದೆ. ಸ್ಯಾಲಿಸಿಲೇಟ್‌ಗಳ ಅಂಗಾಂಶದ ಒಳನುಗ್ಗುವಿಕೆ ಹೆಚ್ಚಾಗಿ ಆಮ್ಲವ್ಯಾಧಿಯು ವಿಭಜನೆಯ ಪ್ರಮಾಣವನ್ನು ಏರಿಸುತ್ತದೆ.
ಸ್ಯಾಲಿಸಿಲಿಕ್ ಆಮ್ಲವಿರುವ ಚಿಕಿತ್ಸಕ ಔಷಧಗಳ 80%ನಷ್ಟು ಪ್ರಮಾಣವು ಪಿತ್ತಜನಕಾಂಗದಲ್ಲಿ ಚಯಾಪಚಯಗೊಳ್ಳುತ್ತದೆ. ಗ್ಲೈಸೀನ್‌ನೊಂದಿಗೆ ಒಂದುಗೂಡಿ ಸ್ಯಾಲಿಸಿಲುರಿಕ್ ಆಮ್ಲ ಹಾಗೂ ಗ್ಲುಕುರೋನಿಕ್ ಆಮ್ಲದೊಂದಿಗೆ ಸೇರಿ ಸ್ಯಾಲಿಸಿಲ್ ಆಸಿಲ್ ಮತ್ತು ಫಿನಾಲಿಕ್ ಗ್ಲುಕುರೊನೈಡ್ ಉಂಟಾಗುತ್ತದೆ. ಈ ಚಯಾಪಚಯ ಕ್ರಿಯೆಗಳ ಸರಣಿಯು ಸೀಮಿತ ಸಾಮರ್ಥ್ಯವನ್ನು ಹೊಂದಿರುತ್ತವೆ. ಸ್ಯಾಲಿಸಿಲಿಕ್ ಆಮ್ಲದ ಅಲ್ಪ ಪ್ರಮಾಣವು ಹೈಡ್ರಾಕ್ಸಿಲೇಟ್‌ ಆಗಿ ಜೆಂಟಿಸಿಕ್ ಆಮ್ಲವಾಗುತ್ತದೆ. ಸ್ಯಾಲಿಸಿಲೇಟ್‌ನ ಹೆಚ್ಚಿನ ಪ್ರಮಾಣದಿಂದ ಚಯಾಪಚಯ ಕ್ರಿಯೆಯ ಚಲನವು ಪ್ರಥಮ ಶ್ರೇಣಿಯಿಂದ ಶೂನ್ಯ ಶ್ರೇಣಿಗೆ ಪರಿವರ್ತನೆಯಾಗುತ್ತದೆ, ಹಾಗೂ ಅದು ಪೂರ್ಣ ಆರ್ದ್ರಿತ ಹಂತ ತಲುಪಿದಾಗ ಮೂತ್ರಪಿಂಡದಿಂದ ಆಗುವ ವಿಸರ್ಜನಾ ಕ್ರಿಯಿ ಅತಿ ಮಹತ್ವದ್ದಾಗುತ್ತದೆ.
ಸ್ಯಾಲಿಸಿಲೇಟ್‍‌ಗಳು ಮಖ್ಯವಾಗಿ ಸ್ಯಾಲಿಸಿಲುರಿಕ್ ಆಮ್ಲ , ಸ್ವತಂತ್ರ ಸ್ಯಾಲಿಸಿಲಿಕ್ ಆಮ್ಲ , ಸ್ಯಾಲಿಸಿಲಿಕ್ ಫಿನಾಲ್ ಮತ್ತು ಆಸಿಲ್ ಗ್ಲುಕುರೊನೈಡ್ ಮತ್ತು ಜೆಂಟೈಸಿಕ್ ಆಮ್ಲ ಆಗಿ ಮೂತ್ರಪಿಂಡ‌ಗಳಿಂದ ವಿಸರ್ಜಿಸಲ್ಪಡುತ್ತವೆ. ಸ್ವಲ್ಪ ಪ್ರಮಾಣದಲ್ಲಿ ತೆಗೆದುಕೊಂಡರೆ ಸುಮಾರು 2ರಿಂದ 4.5 ಗಂಟೆಗಳಷ್ಟು ಕಾಲದಲ್ಲಿ ಅರ್ಧದಷ್ಟು ವಿಸರ್ಜನೆಯಾಗಲು ಎಲ್ಲಾ ಕ್ರಿಯೆಗಳು ಪ್ರಥಮ ಶ್ರೇಣಿ ಚಲನೆಯಲ್ಲಿ ನಡೆಯುತ್ತವೆ. ಹೆಚ್ಚಿನ ಪ್ರಮಾಣದ ಸ್ಯಾಲಿಸಿಲೇಟ್ ಸೇವಿಸಿದರೆ, ಸ್ಯಾಲಿಸಿಲುರಿಕ್ ಆಮ್ಲ ಮತ್ತು ಸ್ಯಾಲಿಸಿಲ್ ಫಿನಾಲಿಕ್ ಗ್ಲುಕುರೊನೈಡ್ ರಚನೆಗೆ ಸಂಬಂಧ ಪಟ್ಟ ಜೈವಿಕ ಕ್ರಿಯೆಗಳು ಪೂರ್ಣಗೊಳ್ಳುವುದರಿಂದ ಅರ್ಧ ಪ್ರಮಾಣಕ್ಕೆ ಇಳಿಯಲು ದೀರ್ಘ ಕಾಲ ತೆದುಕೊಳ್ಳುತ್ತದೆ ಚಯಾಪಚಯ ಕ್ರಿಯೆಗಳು ಪೂರ್ಣಗೊಂಡಂತೆ ಮೂತ್ರಪಿಂಡದಿಂದ ಸ್ಯಾಲಿಸಿಲಿಕ್ ಆಮ್ಲದ ವಿಸರ್ಜನೆಯು ಅತೀಮುಖ್ಯವಾಗಿದೆ, ಏಕೆಂದರೆ ಇದು ಮೂತ್ರದ ಬದಲಾಗಲು ಕಾರಣವಾಗುತ್ತದೆ. ಮೂತ್ರದ 5ರಿಂದ 8ರಷ್ಟು ಹೆಚ್ಚಾದರೆ ಮೂತ್ರಪಿಂಡದ ವಿಸರ್ಜನೆಯು 10ರಿಂದ 20 ಪಟ್ಟು ಅಧಿಕಗೊಳ್ಳುತ್ತದೆ. ಮೂತ್ರವು ಕ್ಷಾರೀಯ ಗುಣವುಳ್ಳದ್ದು, ಹೀಗಾಗಿ ಈ ಸ್ಯಾಲಿಸಿಲೇಟ್‌ನ ಹೊರಹಾಕುವಿಕೆ ಕಾರ್ಯ ನಡೆಯುತ್ತದೆ.
ಆಸ್ಪಿರಿನ್‌ ಸೈಕ್ಲೊಆಕ್ಸಿಜನೇಸ್ ಎಂಜೈಮ್‌ಅನ್ನು ಪ್ರತಿಕ್ರಮಿಸದಂತೆ ಮಾರ್ಪಡಿಸಲಾಗದ ರೀತಿಯಲ್ಲಿ ನಿಷ್ಕ್ರಿಯೆಗೊಳಿಸುತ್ತದೆ, ಹೀಗಾಗಿ ಅದು ಪ್ರೋಸ್ಟಗ್ಲಾಂಡಿನ್‌ ಮತ್ತು ಥ್ರೋಂಬೊಕ್ಸೇನ್‌ಗಳ ಉತ್ಪತ್ತಿಯನ್ನು ನಿಗ್ರಹಿಸುತ್ತದೆ. ಪ್ರೋಸ್ಟಗ್ಲಾಂಡಿನ್‌ ಮತ್ತು ಥ್ರೋಂಬೊಕ್ಸೇನ್‌‌ಗಳ ಉತ್ತತ್ತಿಗೆ ಸೈಕ್ಲೊಆಕ್ಸಿಜನೇಸ್‌ ಅವಶ್ಯಕತೆ ಇರುತ್ತದೆ. ಆಸಿಟಿಲ್ ಆಮ್ಲವಾಗಿ ಮಾರ್ಪಡಿಸುವ ಮಧ್ಯವರ್ತಿಯಂತೆ ಆಸ್ಪಿರಿನ್‌ ವರ್ತಿಸುತ್ತದೆ. ಆಸಿಟಿಲ್ ಗುಂಪು ಎಂಜೈಮ್‌ನ ಸಕ್ರಿಯತೆಯಲ್ಲಿ ಸೆರೈನ್ ಉಳಿಕೆಗೆ ಕೋವೇಲನ್ಸಿಯ ರೀತಿಯಲ್ಲಿ ಬಂಧಿಸಿರುತ್ತದೆ. ಇದು ಆಸ್ಪಿರಿನ್‌ಅನ್ನು ಪ್ರತಿಕ್ರಮಿಸಬಲ್ಲ ಮತ್ತು ಮಾರ್ಪಡಿಸಲಾಗುವ ಪ್ರತಿರೋಧಕಗಳಾದ ಇತರ ಗಳಿಂದ ವಿಭಿನ್ನವಾಗುತ್ತದೆ.
ಕಡಿಮೆ ಪ್ರಮಾಣದ, ದೀರ್ಘಕಾಲದ ಆಸ್ಪಿರಿನ್‌ ಬಳಕೆಯು ಕಿರುಬಿಲ್ಲೆಗಳಲ್ಲಿ ಥ್ರೋಂಬೊಕ್ಸೇನ್‌ 2 ಉತ್ಪತ್ತಿಯಾಗುವುದನ್ನು ಮಾರ್ಪಡಿಸಲಾಗದ ರೀತಿಯಲ್ಲಿ ತಡೆಗಟ್ಟುತ್ತದೆ ಹಾಗೂ ಕಿರುಬಿಲ್ಲೆ ಒಟ್ಟುಗೂಡುವಿಕೆಗೆ ಪ್ರತಿರೋಧಕ ಪರಿಣಾಮವನ್ನುಂಟು ಮಾಡುತ್ತದೆ. ಈ ರೀತಿಯ ರಕ್ತ ಹೆಪ್ಪುಗಟ್ಟುವಿಕೆಯನ್ನು ತಪ್ಪಿಸುವ ಗುಣದಿಂದಾಗಿ ಆಸ್ಪಿರಿನ್‌ ಹೃದಯಾಘಾತ ಸಂಭವವನ್ನು ಕಡಿಮೆ ಮಾಡುವುದಕ್ಕೆ ಪ್ರಯೋಜನಕಾರಿ. ಪ್ರತಿದಿನ 40 ಮಿಗ್ರಾಂ ಆಸ್ಪಿರಿನ್‌ ತೆಗೆದುಕೊಳ್ಳುವುದರಿಂದ ಹೆಚ್ಚಿನ ಪ್ರಮಾಣದ ಥ್ರೋಂಬೊಕ್ಸೇನ್‌ 2 ಬಿಡುಗಡೆಯಾಗುವುದನ್ನು ಇದು ಪ್ರತಿರೋಧಿಸುತ್ತದೆ ಹಾಗೂ ಪ್ರೋಸ್ಟಗ್ಲಾಂಡಿನ್ 2 ಉತ್ಪತ್ತಿಯೂ ಸ್ವಲ್ವ ಮಟ್ಟದಲ್ಲಿ ಪ್ರಭಾವಕ್ಕೊಳಗಾಗುತ್ತದೆ. ಇನ್ನೂ ಹೆಚ್ಚಿನ ಪ್ರತಿರೋಧಕ್ಕೆ ಅಧಿಕ ಪ್ರಮಾಣದ ಆಸ್ಪಿರಿನ್‌‌ನ ಅವಶ್ಯಕತೆ ಇರುತ್ತದೆ.
ಪ್ರೋಸ್ಟಗ್ಲಾಂಡಿನ್‌ಗಳು ಶರೀರದಲ್ಲಿ ಉತ್ಪತ್ತಿಯಾಗುವ ಸ್ಥಾನಿಕಹಾರ್ಮೋನ್‌ಗಳು. ಇವು ದೇಹದಲ್ಲಿ ನಾನಾ ತರದ ಪರಿಣಾಮಗಳನ್ನು ಉಂಟುಮಾಡುತ್ತವೆ - ನೋವಿನ ಮಾಹಿತಿಯನ್ನು ಮೆದುಳಿಗೆ ವರ್ಗಾಯಿಸುತ್ತವೆ, ಥಾಲಮಸ್‌ನ ಕೆಳಭಾಗದ ಉಷ್ಣತಾಸ್ಥಾಪಿ ಯನ್ನು ವ್ಯತ್ಯಾಸಗೊಳಿಸುತ್ತದೆ ಮತ್ತು ಉರಿಯೂತಕ್ಕೆ ಕಾರಣವಾಗುತ್ತದೆ. ಥ್ರೋಂಬೊಕ್ಸೇನ್‌ಗಳು ರಕ್ತ ಹೆಪ್ಪುಗಟ್ಟಿಸುವ ಕಿರುಬಿಲ್ಲೆಗಳ ಒಟ್ಟುಗೂಡುವಿಕೆಯನ್ನು ಮಾಡುತ್ತವೆ. ಹೃದಯಾಘಾತವು ಪ್ರಮುಖವಾಗಿ ರಕ್ತ ಹೆಪ್ಪುಗಟ್ಟುವಿಕೆಯಿಂದ ಬರುತ್ತದೆ ಹಾಗೂ ತೀಕ್ಷ್ಣ ಹೃದಯ ಸ್ನಾಯು ಊತಕದ ಸಾವಿಗೆ ಕಡಿಮೆ ಪ್ರಮಾಣದ ಆಸ್ಪಿರಿನ್‌ ಬಳಕೆಯು ಪರಿಣಾಮಕಾರಿ ವೈದ್ಯಕೀಯ ನೆರವಾಗಿ ಕಂಡುಬಂದಿದೆ. ಆಸ್ಪಿರಿನ್‌ನ ಬಳಕೆಯಿಂದ ರಕ್ತ ಹೆಪ್ಪುಗಟ್ಟುವಿಕೆ ಸಾಮಾರ್ಥ್ಯವು ಕಡಿಮೆಯಾದರೆ ಅತೀವ ರಕ್ತಸ್ರಾವಕ್ಕೆ ಕಾರಣವಾಗುವುದು ಇದರ ಪ್ರಮುಖ ಅಡ್ಡ ಪರಿಣಾಮವಾಗಿದೆ.
ಕನಿಷ್ಠ ಪಕ್ಷ ಎರಡು ವಿವಿಧ ರೀತಿಯ ಸೈಕ್ಲೊಆಕ್ಸಿಜನೇಸ್‌ಗಳಿವೆ: -1 ಮತ್ತು -2. ಆಸ್ಪಿರಿನ್‌ -1ಅನ್ನು ಪ್ರತಿಕ್ರಮಿಸದ ರೀತಿಯಲ್ಲಿ ಪ್ರತಿರೋಧಿಸುತ್ತದೆ ಹಾಗೂ -2ರ ಕಿಣ್ವಾತ್ಮಕ ಕ್ರಿಯೆಯನ್ನು ಪರಿವರ್ತಿಸುತ್ತದೆ. ಸಾಮಾನ್ಯವಾಗಿ -2 ಪ್ರೋಸ್ಟನೋಯ್ಡ್‌ಗಳನ್ನು ಉತ್ಪತ್ತಿ ಮಾಡುತ್ತದೆ, ಇವುಗಳಲ್ಲಿ ಹೆಚ್ಚಿನವು ಉರಿಯೂತವನ್ನು ಉಂಟುಮಾಡುತ್ತವೆ. ಆಸ್ಪಿರಿನ್‌-ಪರಿವರ್ತಿತ -2 ಲಿಪೋಕ್ಸಿನ್‌ಗಳನ್ನು ಉತ್ಪತ್ತಿ ಮಾಡುತ್ತವೆ, ಇವು ಉರಿಯೂತ-ವಿರೋಧಿಗಳು. ಜಠರಗರುಳಿನ ಅಡ್ಡ-ಪರಿಣಾಮಗಳನ್ನು ಕಡಿಮೆ ಮಾಡುವ ಉದ್ಧೇಶದಿಂದ ಹೊಸದಾಗಿ ಔಷಧ -2 ಪ್ರತಿರೋಧಕಗಳು -2ಅನ್ನು ಮಾತ್ರ ಪ್ರತಿರೋಧಿಸುವಂತೆ ಅಭಿವೃದ್ಧಿಪಡಿಸಲಾಗಿದೆ.
2 ಪ್ರತಿರೋಧಕಗಳು ಹೃದಯಾಘಾತದ ಅಪಾಯವನ್ನು ಹೆಚ್ಚಿಸುತ್ತವೆ ಎಂಬ ಅಂಶ ಬಯಲಾದ ನಂತರ ‌ನಂತಹ ಕೆಲವು ಹೊಸ -2 ಪ್ರತಿರೋಧಕಗಳನ್ನು ಇತ್ತೀಚೆಗೆ ಹಿಂತೆಗೆದುಕೊಳ್ಳಲಾಯಿತು. ಶರೀರದಲ್ಲಿನ ಸೂಕ್ಷ್ಮನಾಳಗಳ ಒಳಪದರದಲ್ಲಿರುವ ಅಂತಸ್ತರ ಜೀವಕೋಶಗಳು -2ಅನ್ನು ಹೊರಸೂಸುತ್ತವೆ. -2ಅನ್ನು ಪ್ರತಿರೋಧಿಸುವುದರಿಂದ ಕಿರುಬಿಲ್ಲೆಗಳಲ್ಲಿನ -1 ಪ್ರಭಾವಕ್ಕೊಳಗಾಗದೆ ಥ್ರೋಂಬೊಕ್ಸೇನ್‌ ಮಟ್ಟದೊಂದಿಗೆ ಪ್ರೋಸ್ಟಗ್ಲಾಂಡಿನ್ ಉತ್ಪತ್ತಿಯು ಕ್ಷೀಣಿಸುತ್ತದೆ. ಇದರಿಂದ 2ರ ಸುರಕ್ಷಿತವಾಗಿ ಹೆಪ್ಪುಗಟ್ಟುವಿಕೆಯನ್ನು ಪ್ರತಿರೋಧಿಸುವ ಪರಿಣಾಮವು ಕಡಿಮೆಯಾಗಿ, ಥ್ರೋಂಬಸ್ ಮತ್ತು ಹೃದಯಾಘಾತದಂತಹ ಅಪಾಯಗಳು ಮತ್ತು ಇತರ ರಕ್ತ ಪರಿಚಲನೆಯ ತೊಂದರೆಗಳು ಹೆಚ್ಚಾಗುತ್ತವೆ. ಒಮ್ಮೆ ಆಸ್ಪಿರಿನ್‌ ಎಂಜೈಮ್ಅನ್ನು ಮಾರ್ಪಡಿಸಲಾಗದ ರೀತಿಯಲ್ಲಿ ಪ್ರತಿರೋಧಿಸಿದರೆ, ಕಿರುಬಿಲ್ಲೆಗಳು ಅನ್ನು ಹೊಂದಿರದೆ ಇರುವುದರಿಂದ ಅವು ಹೊಸ ಉತ್ಪತ್ತಿಮಾಡಲು ಅಸಮರ್ಥವಾಗಿರುತ್ತವೆ. ಇದು ಮಾರ್ಪಡಿಸಲಾಗುವ ಪ್ರತಿರೋಧಕಗಳಿಗೆ ಪ್ರಮುಖ ವ್ಯತ್ಯಾಸವಾಗಿದೆ.
ಆಸಿಟಿಲ್‌ಸ್ಯಾಲಿಸಿಲಿಕ್ ಆಮ್ಲ ಎಂದೂ ಕರೆಲ್ಪಡುವ ಆಸ್ಪಿರಿನ್‌ ಒಂದು ಸ್ಯಾಲಿಸಿಲೇಟ್ ಔಷಧ. ಸಣ್ಣಪುಟ್ಟ ನೋವು ವೇದನೆಗಳಿಂದ ಮುಕ್ತಿ ಪಡೆಯಲು ನೋವು ಶಾಮಕವನ್ನಾಗಿಯೂ, ಜ್ವರ ನಿವಾರಕವನ್ನಾಗಿಯೂ ಇದನ್ನು ಹೆಚ್ಚಾಗಿ ಬಳಸಲಾಗುತ್ತದೆ. ಉರಿ ಶಮನದ ಔಷಧವಾಗಿಯೂ ಇದನ್ನು ಬಳಸುವುದುಂಟು.
ಆಸ್ಪಿರಿನ್‌ ತ್ರೋಂಬೊಕ್ಸೇನ್ ಉತ್ಪತ್ತಿಯನ್ನು ನಿರ್ಬಂಧಿಸಿ ಕಿರುಬಿಲ್ಲೆ ಪ್ರತಿರೋಧಕ ಪರಿಣಾಮವನ್ನು ಉಂಟುಮಾಡುತ್ತದೆ. ತ್ರೋಂಬೊಕ್ಸೇನ್ ಸಾಮಾನ್ಯ ಸ್ಥಿತಿಯಲ್ಲಿ ರಕ್ತ ನಾಳಗಳೊಳಗಿನ ಭಿತ್ತಿಯು ಹಾನಿಗೊಳಗಾದಾಗ ಅದಕ್ಕೆ ತೇಪೆ ಹಾಕಲು ಕಿರುಬಿಲ್ಲೆ ಅಣುಗಳನ್ನು ಒಟ್ಟಿಗೆ ಸೇರಿಸುವ ಕೆಲಸ ಮಾಡುತ್ತದೆ. ಕಿರುಬಿಲ್ಲೆಗಳ ತೇಪೆಯು ತುಂಬಾ ದೊಡ್ಡದಾಗಬಹುದು ಅಲ್ಲದೆ ಅದು ರಕ್ತದ ಕೆಳ ಹರಿವಿಗೆ ತಡೆಯೊಡ್ಡಬಹುದು. ಇದರ ಪರಿಣಾಮವಾಗಿ ಉಂಟಾಗಬಹುದಾದ ಹೃದಯಾಘಾತ, ಪಾರ್ಶ್ವವಾಯುವಿನ ಹೊಡೆತವನ್ನು ತಡೆಗಟ್ಟಲು ಮತ್ತು ರಕ್ತ ಹೆಪ್ಪುಗಟ್ಟುವಿಕೆಗೆ ಗುರಿಯಾಗುವವರನ್ನು ಅದರ ಅಪಾಯದಿಂದ ಪಾರು ಮಾಡಲು ಅಲ್ಪ ಪ್ರಮಾಣದ ಆಸ್ಪಿರಿನ್ಅನ್ನು ದೀರ್ಘಾವಧಿ ಬಳಸಲಾಗುತ್ತದೆ. ಹೃದಯಾಘಾತವಾದ ತಕ್ಷಣ ಅಲ್ಪ ಪ್ರಮಾಣದ ಆಸ್ಪಿರಿನ್‌ ನೀಡಲಾಗುತ್ತದೆ. ಇದರಿಂದ ಮತ್ತೊಮ್ಮೆ ಆಘಾತವಾಗುವ ಅಥವಾ ಹೃದಯದ ಅಂಗಾಶ ಸಾಯುವ ಅಪಾಯವನ್ನು ತಗ್ಗಿಸ ಬಹುದೆಂಬುದು ದೃಢ ಪಟ್ಟಿದೆ.
ಜಠರಗರುಳಿನ ಹುಣ್ಣು, ಜಠರ ರಕ್ತಸ್ರಾವ ಮತ್ತು ಕಿವಿಮೊರೆತ ಆಸ್ಪಿರಿನ್‌‌ನ ಹೆಚ್ಚಿನ ಪ್ರಮಾಣದ ಬಳಕೆಯಿಂದಾಗುವ ಮುಖ್ಯವೂ, ಅನಪೇಕ್ಷಣೀಯವೂ ಆದ ಅಡ್ಡ ಪರಿಣಾಮಗಳು. ರೇಯೆ ರೋಗ ಲಕ್ಷಣಗಳ ಸಂಯೋಗದ ಅಪಾಯ ಎದುರಾಗಬಹುದೆಂದು ನಿರೀಕ್ಷಿಸಿ ಮಕ್ಕಳಲ್ಲಿ ಮತ್ತು ಹರೆಯದವರಲ್ಲಿ ಆಸ್ಪಿರಿನ್‌ಅನ್ನು ಫ್ಲು-ರೀತಿಯ ಲಕ್ಷಣಗಳು, ದಡಾರ ಲಕ್ಷಣಗಳು
ಪ್ರಾಣಿಗಳಿಗೆ ನೀಡುವ ಚಿಕಿತ್ಸೆಯ ಔಷಧಿಯಲ್ಲಿ, ಮುಖ್ಯವಾಗಿ ನಾಯಿಗಳಲ್ಲಿ ನೋವು ಮತ್ತು ಕೀಲು ರೋಗವನ್ನು ನಿವಾರಿಸಲು ಆಸ್ಪಿರಿನ್‌ ಬಳಸುತ್ತಾರೆ. ಅಲ್ಪ ಪ್ರಮಾಣದ ಅಡ್ಡ ಪರಿಣಾಮಗಳನ್ನು ಬೀರುವ ಹೊಸ ಔಷಧಿಗಳು ಲಭ್ಯವಿರುವುದರಿಂದ ಆಸ್ಪಿರಿನ್‌ ಬಳಕೆಗೆ ಶಿಫಾರಸು ಮಾಡುವುದಿಲ್ಲ. ಉದಾಹರಣೆಗೆ, ಸ್ಯಾಲಿಸಿಲೇಟ್‌ಗಳ ಬಳಕೆಯಿಂದ, ವಿಶೇಷವಾಗಿ ನಾಯಿಗಳು, ಜಠರಗರುಳಿನ ಅಡ್ಡ ಪರಿಣಾಮಕ್ಕೆ ತುತ್ತಾಗುತ್ತವೆ. ಕುದುರೆಗಳಿಗೂ ನೋವು ನಿವಾರಣೆಗಾಗಿ ಆಸ್ಪಿರಿನ್‌ ನೀಡಲಾಗುತ್ತದೆ. ಆದರೂ ಅದರ ಅಲ್ಪಕಾಲೀನ ನೋವು ನಿವಾರಕ ಪರಿಣಾಮದಿಂದಾಗಿ ಅದು ಸಾಮಾನ್ಯ ಬಳಕೆಯಲ್ಲಿಲ್ಲ. ಜಠರಗರುಳಿನ ಅಡ್ಡ ಪರಿಣಾಮಕ್ಕೆ ಕುದುರೆಗಳೂ ಈಡಾಗುವುದುಂಟು. ಮುಖ್ಯವಾಗಿ ರಕ್ತ ಹೆಪ್ಪುಗಟ್ಟುವುದನ್ನು ನಿರೋಧಿಸುವ ಔಷಧವಾಗಿ ಇದನ್ನು ಹೆಚ್ಚಾಗಿ ಲಾಮಿನಿಟಿಸ್ ರೋಗ ಚಿಕಿತ್ಸೆಯಲ್ಲಿ ಬಳಸಲಾಗುತ್ತದೆ. ಪಶುವೈದ್ಯರ ನೇರ ಮೇಲ್ವಿಚಾರಣೆಯಲ್ಲೇ ಪ್ರಾಣಿಗಳಿಗೆ ಆಸ್ಪಿರಿನ್‌ ನೀಡಬೇಕು. ಗ್ಲುಕುರೊನೈಡ್ ಸಂಯುಕ್ತಗಳನ್ನು ರಚಿಸುವ ಸಾಮರ್ಥ್ಯದ ಕೊರತೆ ಇರುವುದರಿಂದ ಆಸ್ಪಿರಿನ್‌ಅನ್ನು ಬೆಕ್ಕುಗಳಿಗೆ ನೀಡಲೇಬಾರದು. ಒಂದು ವೇಳೆ ನೀಡಿದರೆ ಬೆಕ್ಕಿನ ಪಾಲಿಗೆ ಆಸ್ಪಿರಿನ್‌ ವಿಷಯುಕ್ತ ಪರಿಣಾಮ ಬೀರುತ್ತದೆ. ದೀರ್ಘಕಾಲದ ಮಧ್ಯಂತರದ ನಂತರ ಔಷಧಿಯನ್ನು ನೀಡುವ ಮೂಲಕ ವಿಷದ ತೀವ್ರತೆಯನ್ನು ಕಡಿಮೆ ಮಾಡಬಹುದು.
ಆಸ್ಪಿರಿನ್‌ ಇತರ ಔಷಧಗಳೊಂದಿಗೆ ಪರಸ್ಪರ ಪ್ರಕ್ರಿಯೆಗೆ ಒಳಗಾಗುತ್ತದೆ. ಉದಾಹರಣೆಗಾಗಿ, ಸ್ಯಾಲಿಸೈಕ್ಲೇಟ್‌ಗಳ ಮತ್ತು ಬರಿಸುವ ಪರಿಣಾಮವನ್ನು ಅಸಿಟಾಜೊಲಮೈಡ್ ಮತ್ತು ಅಮೋನಿಯಮ್ ಕ್ಲೋರೈಡ್ ವರ್ಧಿಸುತ್ತದೆ ಹಾಗೂ ಆಲ್ಕೊಹಾಲ್ ಈ ರೀತಿಯ ಔಷಧಗಳೊಂದಿಗೆ ಸೇರಿದರೆ ಜಠರಗರುಳಿನ ರಕ್ತಸ್ರಾವ ಹೆಚ್ಚುತ್ತದೆ. ರಕ್ತದಲ್ಲಿನ ಪ್ರೋಟೀನ್ ಬಂಧಿಸುವ ಭಾಗಗಳಿಂದ ಹಲವಾರು ಔಷಧಗಳ ಪ್ರಭಾವವನ್ನು ಆಸ್ಪಿರಿನ್‌ ಸ್ಥಳಪಲ್ಲಟ ಮಾಡುತ್ತದೆ. ಇವುಗಳಲ್ಲಿ ಕೆಲವು ಔಷಧಗಳು ಹೀಗಿವೆ - ಮಧುಮೇಹ-ವಿರೋಧಿ ಔಷಧಗಳಾದ ಟೋಲ್ಬಟಮೈಡ್ ಮತ್ತು ಕ್ಲೋರ್‌ಪ್ರೊಪಮೈಡ್, ಪ್ರತಿರಕ್ಷಾ-ನಿರೋಧಕಗಳಾದ ಮೀಥೊಟ್ರೆಕ್ಸೇಟ್, ಫಿನೈಟೋಯ್ನ್, ಪ್ರೊಬೆನೆಸಿಡ್, ವಾಲ್ಪ್ರಾಯ್ಕ್ ಆಮ್ಲ ಮತ್ತು ಯಾವುದೇ ಸ್ಟೀರಾಯ್ಡ್‌ಗೆ ಸೇರದ ಉರಿಯೂತ ವಿರೋಧಿ ಔಷಧ. ಕೋರ್ಟಿಕೊಸ್ಟೀರಾಯ್ಡ್‌ಗಳು ಆಸ್ಪಿರಿನ್‌ನ ಸಾಂದ್ರತೆಯನ್ನು ತಗ್ಗಿಸಬಹುದು‌. ಸ್ಪೈರನೊಲ್ಯಾಕ್ಟೋನ್‌ನ ಔಷಧೀಯ ಕ್ರಿಯಾಶೀಲತೆಯು ಆಸ್ಪಿರಿನ್‌ನಿಂದ ಕ್ಷೀಣಿಸುತ್ತದೆ ಮತ್ತು ಆಸ್ಪಿರಿನ್‌ ಮೂತ್ರ ನಾಳಗಳ ಸ್ರವಿಸುವಿಕೆಗೆ ಪೆನ್ಸಿಲಿನ್ ಒಂದಿಗೆ ಪೈಪೋಟಿ ನಡೆಸುತ್ತದೆ. ಆಸ್ಪಿರಿನ್‌ ಜೀವಸತ್ವದ ಹೀರುವಿಕೆಯ ಕ್ರಿಯೆಯನ್ನು ನಿರ್ಬಂಧಿಸುತ್ತದೆ.
ಮಿತಿ ಮೀರಿದ ಆಸ್ಪಿರಿನ್‌ ಪ್ರಮಾಣದ ಸೇವನೆಯ ಪರಿಣಾಮ ತೀಕ್ಷ್ಣವೂ ಅಥವಾ ದೀರ್ಘ ಕಾಲ ನಿಲ್ಲುವುದೂ ಆಗಿದೆ. ಒಂದೇ ಬಾರಿಗೆ ಅತೀ ಹೆಚ್ಚಿನ ಪ್ರಮಾಣದಲ್ಲಿ ತೆಗೆದುಕೊಂಡರೆ ಇದು ತೀಕ್ಷ್ಣ ವಿಷಕಾರಿ. ಸಾಮಾನ್ಯಕ್ಕಿಂತ ಅಧಿಕ ಪ್ರಮಾಣದಲ್ಲಿ ತುಂಬಾ ದಿನಗಳವರೆಗೆ ಸೇವಿಸಿದರೆ ಆಸ್ಪಿರಿನ್ ವಿಷದ ಮನೆ ಮಾಡಿಕೊಂಡಿರುತ್ತದೆ. ಮಿತಿಯೇ ಇಲ್ಲದ ಅಧಿಕ ಪ್ರಮಾಣದ ಸೇವನೆಯಿಂದ ಸಂಭವಿಸುವ ಸಾವಿನ ದರ 2%ನಷ್ಟು. ಮಿತಿ ಮೀರಿದ ಪ್ರಮಾಣದಲ್ಲಿ ದೀರ್ಘಕಾಲೀನ ಬಳಕೆಯಿಂದ ಆಗುವ ಮರಣ ಪ್ರಮಾಣ ಸಾಮಾನ್ಯವಾಗಿ 25%ನಷ್ಟು; ವಿಶೇಷವಾಗಿ ಮಕ್ಕಳಲ್ಲಿ ಇದು ತೀವ್ರವಾಗಿರುತ್ತದೆ. ಸೂಕ್ತ ವಿಧಾನಗಳಿಂದ ಇಂಗಾಲದ ಹೀರಿಕೆ ಸಾಮರ್ಥ್ಯ ವೃದ್ಧಿಸುವುದು, ಅಭಿಧಮನಿಯೊಳಗೆ ಡೆಕ್ಸ್ರೋಸ್ ಮತ್ತು ಸಾಮಾನ್ಯ ಲವಣವನ್ನು ನೀಡುವುದು, ಸೋಡಿಯಮ್ ಬೈಕಾರ್ಬೋನೇಟ್, ಮತ್ತು ರಕ್ತಶುದ್ಧೀಕರಣ ಮೊದಲಾದ ಹಲವಾರು ಪ್ರಮುಖ ಚಿಕಿತ್ಸೆಗಳ ಮ‌ೂಲಕ ಈ ನಂಜನ್ನು ಗುಣಪಡಿಸಬಹುದು.
ಆಸ್ಪಿರಿನ್‌ ಸ್ಯಾಲಿಸಿಲಿಕ್ ಆಮ್ಲದಿಂದ ಉತ್ಪನ್ನವಾದ ಆಸಿಟಿಲ್. ಇದು ಬಿಳಿಬಣ್ಣದ, ಹರಳಿನಂತಹ, ದುರ್ಬಲ ಆಮ್ಲೀಯ ಪದಾರ್ಥ. 135 . ಉಷ್ಣತೆಯಲ್ಲಿ ಇದು ಕರಗುತ್ತದೆ. ಅಮೋನಿಯಂ ಅಸಿಟೇಟ್ ಅಥವಾ ಇತರ ಅಸಿಟೇಟ್‌ಗಳಲ್ಲಿ, ಕ್ಷಾರೀಯ ಲೋಹಗಳ ಕಾರ್ಬೊನೇಟ್‌ಗಳು, ಸಿಟ್ರೇಟ್‌ಗಳು ಅಥವಾ ಹೈಡ್ರೋಕ್ಸೈಡ್‌ಗಳಲ್ಲಿ ಆಸಿಟಿಲ್‌ಸ್ಯಾಲಿಸಿಲಿಕ್ ಆಮ್ಲದ ಮೂಲ ಧಾತು ವಿಭಜಿಸಲ್ಪಡುತ್ತದೆ. ಆಸಿಟಿಲ್‌ಸ್ಯಾಲಿಸಿಲಿಕ್ ಆಮ್ಲವು ಶುಷ್ಕ ವಾತದಲ್ಲಿ ಸ್ಥಿರವಾಗಿರುತ್ತದೆ, ಆದರೆ ತೇವಾಂಶ ಸಂಪರ್ಕದಿಂದ ಕ್ರಮೇಣ ಅಸೆಟಿಕ್ ಮತ್ತು ಸ್ಯಾಲಿಸಿಲಿಕ್ ಆಮ್ಲಗಳಾಗಿ ರಾಸಾಯನಿಕವು ವಿಭಜನೆಗೊಳ್ಳುತ್ತದೆ. ಇದು ಕ್ಷಾರಗಳಲ್ಲಿ ಕರಗುವುದರಿಂದ ಜಲವಿಭಜನೆಯು ವೇಗವಾಗಿ ನಡೆಯುತ್ತದೆ ಹಾಗೂ ಉಂಟಾದ ದ್ರಾವಣವು ಸಂಪೂರ್ಣವಾಗಿ ಅಸಿಟೇಟ್ ಮತ್ತು ಸ್ಯಾಲಿಸಿಲೇಟ್‌ಗಳನ್ನು ಹೊಂದಿರುತ್ತದೆ.
ಆಸ್ಪಿರಿನ್‌‌ನ ಸಂಯೋಜನೆಯನ್ನು ಎಸ್ಟರಾಗಿ ಪರಿವರ್ತಿಸುವ ಪ್ರತಿಕ್ರಿಯೆಯಾಗಿ ವರ್ಗೀಕರಿಸಲಾಗಿದೆ. ಸ್ಯಾಲಿಸಿಲಿಕ್ ಆಮ್ಲವನ್ನು ಆಮ್ಲದ ಉತ್ಪನ್ನವಾದ ಅಸೆಟಿಕ್ ಆನ್‌ಹೈಡ್ರೈಡ್‌ನೊಂದಿಗೆ ಸೇರಿಸಿದಾಗ ರಾಸಾಯನಿಕ ಕ್ರಿಯೆ ಉಂಟಾಗಿ ಸ್ಯಾಲಿಸಿಲಿಕ್ ಆಮ್ಲದ ಫಿನಾಲ್ ಗುಂಪು ಆಸಿಟಿಲ್ ಗುಂಪಾಗಿ ಪರಿವರ್ತಿತವಾಗುತ್ತದೆ, . ಈ ಕ್ರಿಯೆಯು ಆಸ್ಪಿರಿನ್‌ ಮತ್ತು ಅಸೆಟಿಕ್ ಆಮ್ಲವನ್ನು ಕೊಡುತ್ತದೆ. ಈ ಆಮ್ಲವನ್ನು ಕ್ರಿಯೆಯ ಉಪಉತ್ಪನ್ನ ಎಂದು ಪರಿಗಣಿಸಲಾಗಿದೆ. ವೇಗವರ್ಧಕವಾಗಿ ಅಲ್ಪ ಪ್ರಮಾಣದ ಗಂಧಕಾಮ್ಲವನ್ನು ಬಳಸಲಾಗುತ್ತದೆ. ಈ ವಿಧಾನವನ್ನು ಸಾಮಾನ್ಯವಾಗಿ ಪದವಿ ಶಿಕ್ಷಣ ಬೋಧನಾ ಪ್ರಯೋಗಾಲಯದಲ್ಲಿ ಅನುಸರಿಸಲಾಗುತ್ತದೆ.
ಥಾಲಮಸ್‌ನ ಅಡಿಯ-ಪಿಟ್ಯೂಟರಿ ಗ್ರಂಥಿ-ಅಡ್ರೀನಲ್ ಗ್ರಂಥಿಯ ಕಾರ್ಯಾಚರಣೆ ಮೇಲಿನ ಪರಿಣಾಮಗಳು
ಆಸ್ಪಿರಿನ್‌ ಥಾಲಮಸ್‌ನ ಕೆಳಬಾಗದ-ಪಿಟ್ಯೂಟರಿ-ಅಡ್ರೀನಲ್ ಆಕ್ಸಿಸ್‌ ಸ್ರವಿಸುವ ಮತ್ತು ಕೋರ್ಟಿಸೋಲ್‌ನಲ್ಲಿ ವಾಸೊಪ್ರೆಸಿನ್ ‌ನ ಪರಿಣಾಮವನ್ನು ಕಡಿಮೆ ಮಾಡುತ್ತದೆ ಹಾಗೂ ನಾಲೊಕ್ಸೋನ್‌ನ ಕಾರ್ಯಪ್ರಭಾವವನ್ನು ಹೆಚ್ಚಿಸುತ್ತದೆ. ಅಂತರ್ವರ್ಧಕ ಪ್ರೋಸ್ಟಗ್ಲಾಂಡಿನ್‌ಗಳೊಂದಿಗಿನ ಪರಸ್ಪರ ಕ್ರಿಯೆ ಮತ್ತು ಆಕ್ಸಿಸ್ ನಿಯಂತ್ರಿಸುವಲ್ಲಿ ಅವುಗಳ ಪಾತ್ರದ ಮೂಲಕ ಇದು ಸಂಭವಿಸುತ್ತದೆ ಎಂದು ಹೇಳಲಾಗುತ್ತದೆ.
ಬ್ರಿಟಿಷ್ ಔಷಧ ವಿಜ್ಞಾನಿ ನಂತರ ಲಂಡನ್‌ನ ಶಸ್ತ್ರಚಿಕಿತ್ಸಾ ತಜ್ಞರ ರಾಯಲ್ ಕಾಲೇಜಿನಲ್ಲಿ ಉದ್ಯೋಗಸ್ಥನಾದ ಜಾನ್ ರಾಬರ್ಟ್ ವಾನೆ ಆಸ್ಪಿರಿನ್‌ ಪ್ರೋಸ್ಟಗ್ಲಾಂಡಿನ್‌ಗಳು ಮತ್ತು ಥ್ರೋಂಬೊಕ್ಸೇನ್‌ಗಳ ಉತ್ಪತ್ತಿಯನ್ನು ತಡೆಗಟ್ಟುತ್ತದೆ ಎಂದು 1971ರಲ್ಲಿ ತೋರಿಸಿದ. ಈ ಶೋಧನೆಗಾಗಿ ಅವನು 1982ರಲ್ಲಿ ಶರೀರ ವಿಜ್ಞಾನ ಅಥವಾ ಔಷಧದಕ್ಕೆ ಸಂಬಂಧಿಸಿದ ನೋಬೆಲ್ ಪ್ರಶಸ್ತಿ ಹಾಗೂ ನೈಟ್‌ಹುಡ್ ಪ್ರಶಸ್ತಿಗಳನ್ನು ಪಡೆದನು.
ಹೆಚ್ಚಿನ ಪ್ರಮಾಣದ ಆಸ್ಪಿರಿನ್‌ ಅನ್ನು ಹೊಂದಿರುವ ಸಂಯೋಜನೆಯು ವಿನೆಗರ್‌ ರೀತಿಯ ವಾಸನೆ ಹೊಂದಿರುತ್ತದೆ. ತೇವಾಂಶದಲ್ಲಿ ವಿಭಜನೆಗೊಂಡ ಆಸ್ಪಿರಿನ್‌ ಸ್ಯಾಲಿಸಿಲಿಕ್ ಆಮ್ಲ ಮತ್ತು ಅಸೆಟಿಕ್ ಆಮ್ಲವನ್ನು ನೀಡುವುದರಿಂದ ಈ ವಾಸನೆ ಬರುತ್ತದೆ.
ತುರ್ತು ಚಿಕಿತ್ಸೆ ಬೇಡುವಂಥ ಗಾಯಗಳೆಂದರೆ, ರಕ್ತಸ್ರಾವ, ಮೂಳೆ ಮುರಿತ ಅಥವಾ ಸುಟ್ಟ ಗಾಯಗಳು - ಸಾಮಾನ್ಯವಾಗಿ ಬಹುತೇಕ ಪ್ರಥಮ ಚಿಕಿತ್ಸಾ ಕಿಟ್‌ಗಳು ಇದರತ್ತ ಗಮನ ಹರಿಸುತ್ತವೆ. ಬ್ಯಾಂಡೇಜ್‌ಗಳು, ಮತ್ತು ಔಷಧೋಪಚಾರಗಳು ಮುಂತಾದ ವಸ್ತುಗಳು ಬಹುತೇಕ ಎಲ್ಲ ಕಿಟ್‌ಗಳಲ್ಲೂ ಕಂಡುಬರುತ್ತವೆ.
ಅಂಟುವ ಬ್ಯಾಂಡೇಜ್‌ಗಳು, - ಮೊಣಕಾಲಿನ ಗೆಣ್ಣುಗಳಂತಹ ದೇಹದ ಅಂಗಗಳ ಆಕಾರಕ್ಕೆ ಅನುಗುಣವಾಗಿ ಒಮ್ಮೆ ರೂಪಿಸಿದಂಥವು.
ಗಾಯಾಳುವಿಗೆ ಉಪಚಾರ ( ಸೋಂಕುನಿವಾರಣೆ, ಇದನ್ನು ಗಾಯಕ್ಕೆ ನೇರವಾಗಿ ಲೇಪಿಸುವಂಥವು,ಕೀಟಾಣು ಮುಕ್ತ ಮುಲಾಮು )
ಅಂಟದ ಟೆಫ್ಲಾನ್‌ನ ತೆಳು ಪದರವನ್ನು ಒಳಗೊಂಡಿರುವ ಅಂಟು ಗುಣವಿಲ್ಲದ ಕೀಟಾಣು ಮುಕ್ತ ಪ್ಯಾಡ್‌ಗಳು
ಪೆಟ್ರೋಲಾಟಂ ತೆಳು ಪ್ಯಾಡ್‌ಗಳು, ಎದೆಯ ಗಾಯಗಳಲ್ಲಿನ ಬೇಡವಾದ ಅಂಶ ಹೀರಲು ಜೊತೆಗೆ ಅಂಟುಗುಣವಿಲ್ಲದ ಔಷಧೋಪಚಾರಗಳಲ್ಲಿ ಮುಚ್ಳಳಿಕೆ ಔಷದೋಪಚಾರವಾಗಿ ಬಳಕೆಯಾಗುತ್ತವೆ.
ಸುತ್ತುವ ತೆಳು ಬ್ಯಾಂಡೇಜ್‌ಗಳು- ಹೀರಿಕೊಳ್ಳುವ , ಗಾಳಿಯಾಡಬಲ್ಲ ಮತ್ತು ಕೆಲವೊಮ್ಮೆ ಹಿಗ್ಗು-ಕುಗ್ಗುವ ಗುಣವಿರುವ ತೆಳುವಾದ ಬಟ್ಟೆ
ತ್ರಿಕೋನಾಕೃತಿಯ ಬ್ಯಾಂಡೇಜ್‌ಗಳು- ಗಾಯಾಂಗವನ್ನು ನೇತು ಹಾಕಿ ಆಧರಿಸಲು , ರಕ್ತಬಂಧಕ ಪಟ್ಟಿಗಳಂತೆ, ಪಟ್ಟುಗಳನ್ನು ಕಟ್ಟಲು ಮತ್ತು ಇನ್ನೂ ಇತರ ಬಳಕೆಗೆಗಾಗಿ.
ಬಟರ್‌‌ಫ್ಲೈ ಕ್ಸೋಷರ್‌ ಸ್ಟ್ರಿಪ್ಸ್‌ - ಗಾಯಗಳನ್ನು ಮುಚ್ಚುವ ಹೊಲಿಗೆಗೆ ಬಳಸುವಂಥವು, ಸಾಮಾನ್ಯವಾಗಿ ಸ್ವಚ್ಛಗೊಳಿಸದ ಗಾಯಗಳ ಸೋಂಕುಗಳಲ್ಲಿ ಪೂರ್ತಿ ಮುಚ್ಚಿಬಿಡುವಂತೆ ಉನ್ನತ ಮಟ್ಟದ ಪ್ರತಿಕ್ರಿಯೆಳಿಗೆ ಮಾತ್ರ ಸೇರಿಸಲಾಗುತ್ತದೆ.
ಗಾಯಗಳನ್ನು ಸ್ವಚ್ಚಗೊಳಿಸಲು ಅಥವಾ ಕಣ್ಣಿಗೆ ಬಿದ್ದ ವಸ್ತುವನ್ನು ಹೊರತೆಗೆಯಲು ಬೇಕಾಗುವ ಕ್ಷಾರಜಲ
ಗಾಯದ ಸುತ್ತ ಅಥವಾ ತರಚುಗಾಯಗಳಲ್ಲಿ ಕೀವುಗಟ್ಟುವುದನ್ನು ಕಡಿಮೆ ಮಾಡಲು ಬಳಸುವ ಸೋಂಕು ನಿರೋಧಕ ಬಟ್ಟೆಗಳು ಅಥವಾ ಚಿಮುಕಿಸುವ ಸಾಧನಗಳು.ಸೋಂಕು ನಿರೋಧಕಗಳು ಪರಿಣಾಮಕಾರಿಯಾಗಿ ಕಾರ್ಯ ನಿರ್ವಹಿಸಲು ಗಾಯಗಳಲ್ಲಿರುವ ಕೊಳಕನ್ನು ಅಗತ್ಯವಾಗಿ ಸ್ವಚ್ಚಗೊಳಿಸಬೇಕು.
ಸುಟ್ಟಗಾಯದ ಔಷಧೋಪಚಾರ, ಸಾಮಾನ್ಯವಾಗಿ ತಂಪಾದ ಜೆಲ್‌ನಲ್ಲಿ ನೆನೆಸಿದ ಕೀಟಾಣು ಮುಕ್ತ ಪ್ಯಾಡ್‌‌
ಹೆಮೋಸ್ಟ್ಯಾಟಿಕ್‌ ಏಜೆಂಟ್‌ಗಳನ್ನು ಪ್ರಥಮ ಚಿಕಿತ್ಸಾ ಕಿಟ್‌ಗಳಲ್ಲಿ ಸೇರಿಸಿರಬಹುದು, ವಿಶೇಷವಾಗಿ ಮಿಲಿಟರಿ ಅಥವಾ ಯುದ್ಧತಂತ್ರದ
ಕಿಟ್‌ಗಳಲ್ಲಿ ಅತಿಯಾದ ರಕ್ತಸ್ರಾವ ಸಂದರ್ಭದಲ್ಲಿ ರಕ್ತ ಹೆಪ್ಪುಗಟ್ಟುವುದನ್ನು ಉತ್ತೇಜಿಸಲು ಇದು ನೆರವಾಗುವುದು.
ಪ್ರಥಮ ಚಿಕಿತ್ಸಾ ಕಿಟ್‌ನಲ್ಲಿ ಔಷಧಗಳ ಸೇರ್ಪಡೆ ವಿವಾದಾತ್ಮಕ. ವಿಶೇಷವಾಗಿ ಸಾರ್ವಜನಿಕ ಉಪಯೋಗಕ್ಕೆಂದಾಗ ವಿವಾದ ಇನ್ನೂ ಹೆಚ್ಚು.ಆದೇನೇ ಆದರೂ ವೈಯಕ್ತಿಕ ಅಥವಾ ಕೌಟುಂಬಿಕ ಪ್ರಥಮ ಚಿಕಿತ್ಸಾ ಕಿಟ್‌ಗಳಲ್ಲಿ ಕೆಲವು ಅಗತ್ಯ ಔಷಧಗಳು ಇರುವುದು ಸರ್ವೇಸಾಮಾನ್ಯ. ಆಧ್ಯಯನಗಳ ವ್ಯಾಪ್ತಿಯನ್ನು ಆಧರಿಸಿ ಔಷಧಗಳ ಮುಖ್ಯ ವಿಧಗಳೆಂದರೆ, ಸಾರ್ವಜನಿಕರಿಗೆ ಅಥವಾ ಕಂಪನಿಯ ಉದ್ಯೋಗಿಗಳಿಗೆ ಕೊಂಡು ಬಳಸುವ ಅಥವಾ ಪ್ರಥಮ ಚಿಕಿತ್ಸಕರು ಉಪಯೋಗಿಸುವ ಪ್ರಥಮ ಚಿಕಿತ್ಸಾ ಕಿಟ್‌ನಲ್ಲಿ ಸಾಮಾನ್ಯವಾಗಿ ಕಂಡುಬರುವ ಜೀವರಕ್ಷಕ ಔಷಧಗಳು, ವೈಯಕ್ತಿಕ ಪ್ರಥಮ ಚಿಕಿತ್ಸಾ ಕಿಟ್‌ಗಳಲ್ಲಿ ಕಂಡುಬರುವ ನೋವು ನಿವಾರಕಗಳು, ಇವು ಸಾರ್ವಜನಿಕ ಬಳಕೆಯ ಕಿಟ್‌ಗಳಲ್ಲೂ ಕಂಡುಬರಬಹುದು ರೋಗ ಲಕ್ಷಣಗಳಿಂದ ಶಮನ ನೀಡುವ ಔಷಧಗಳು ಕೇವಲ ವೈಯಕ್ತಿಕ ಕಿಟ್‌‌ಗಳಲ್ಲಿ ಮಾತ್ರ ಕಾಣಬರುತ್ತದೆ.
ಆಸ್ಪಿರಿನ್‌, ಮುಖ್ಯಾವಾಗಿ ಎದೆನೋವು ಚಿಕಿತ್ಸೆಯಲ್ಲಿ ಹೆಪ್ಪುಗಟ್ಟುವುದನ್ನು ತಡೆಯುವ ಸಾಧನವಾಗಿ ಬಳಕೆಯಾಗುತ್ತದೆ.
ಎಪಿನೆಫ್ರಿನ್‌ ಆಟೋ-ಇಂಜೆಕ್ಟರ್‌ - ದೂರದ ಕಾಡು ಪ್ರದೇಶಗಳಲ್ಲಿ ಬಳಸುವ ಮತ್ತು ಬೇಸಿಗೆ ಶಿಬಿರಗಳಲ್ಲಿ ಅತಿ ಸಂವೇದನೆಯಿಂದ ಉಂಟಾಗುವ ಆಘಾತಗಳಿಗೆ ನೀಡುವ ಚಿಕಿತ್ಸೆಗಳಲ್ಲಿ ಬಳಸುವ ಕಿಟ್‌ಗಳಲ್ಲಿ ಕೆಲವೊಮ್ಮೆ ಇದನ್ನು ಸೇರಿಸಿರುತ್ತಾರೆ.
ಪ್ಯಾರಸೆಟಾಮೋಲ್‌ ಅತ್ಯಂತ ಸಹಜವಾಗಿ ಬಳಕೆಯಾಗುವ ನೋವು ನಿವಾರಕ ಔಷಧ. ಇದು ಮಾತ್ರೆ ಅಥವಾ ಸಿರಪ್‌ ರೂಪದಲ್ಲಿ ದೊರೆಯುತ್ತದೆ.
ಮೈ ಉರಿಯನ್ನು ಕಡಿಮೆಮಾಡುವ ನೋವುನಿವಾರಕಗಳು ಎಂದರೆ, ಐಬುಪ್ರೋಫೆನ್‌, ನಾಪ್ರೋಕ್ಸೆನ್‌ ಅಥವಾ ಇತರೆ ಗಳು ಉಳುಕು ಮತ್ತು ಒತ್ತಡದಿಂದುಂಟಾಗುವ ಸುಸ್ತುಗಳಿಗೆ ನೀಡುವ ಚಿಕಿತ್ಸೆಗಳಲ್ಲಿ ಇದನ್ನು ಬಳಸುತ್ತಾರೆ.